
^ SLIKA NA NASLOVNOD STRANI: 

Planct Saturn sa svojim čuvenim prstenom - kako bi ga vidjeli s njegovog 

satelita Hiperiona. л . . 0 . 

U jesen 1980. godine, kada letjelice Voyager-1 i Voyager-2 stignu do Saturna 
— nadamo se da ćemo se obogatiti novim znanjima o ovom najljepšem nebeskom 
tijelu u Sunčevom sistemu. 


Dragi 
citatelji, 
kolege 
nastavnici 
i profesori! 

Evo nas zajedno u 
novoj školskoj godini 
koja je za ovaj časo- 
pis već dvadese- 
t i t r e ć a . Ponovo 
ćemo se zajedno, kroz 
šest brojeva, susretati 
s najzanimljivijim te- 
mama i aktualnim 
događajima iz svijeta 
astronomije i ostalih 
prirodnih znanosti. 
Obaveza je redakcije 
prema Vama da i da- 
lje ustraje prema 
onome cilju koji ^ je, 
uvjereni smo, i Vaš, a 
možda ga je najljepše 
objasnio znameniti 
Camille Flammarion: 
»Luč nauke i razuma 
treba držati visoko 
nad glavom; da bi se 
taj plamen razbuktao 
treba ga iznijeti tamo 
gdje ima puno^ ljudi 

— na trgove, u široke 
ulice, aiu najzabitni- 
je kutove«. I, dodaje- 
mo, u školske učioni- 
ce. 

A luč, prije svega, 
treba da nose oni koji 
s\uže naj uzvišenij em 
društvenom pozivu 

— odgoju mladih na- 
raštaja. 

Redakcija 


















































































































































































































































































































Р remda nijedan čovjek nije nikada 
posjetio kvazar niti vidio međuzvjez* 
danu molekulu, danas već znamo iz- 
nenađujuće mnogo o takvim egzotič- 
nim i neuhvatljivim pojavama. Većina 
našeg astronomskog znanja potječe 
iz indirektnih opservacija, rafiniranih 
izvoda i mnoštva nagađanja stručnja- 
ka. Sve što znamo o tim pojavama 
dolazi nam u obliku elektromagnet- 
skog zračenja kojeg one emitiraju, 
apsorbiraju ili reflektiraju. Pored vidlji- 
vog svjetla astronomi sada proučava- 
ju cijeli elektromagnetski spektar-ga- 
ma i x-zraka, ultraljubičasto, infracr- 
veno, mikrovalno i radio zračenje koji 
danas predstavlja raznolik svijet hije- 
roglifa kojeg astronomi moraju istra- 
žiti kako bi odgonetnuli tajne svemira. 

Zbog prirodnog zaštitnog ovoja 
koji okružuje naš planet mnoge valne 
dužine trajno su nepristupačne astro- 
nomima na Zemlji. Zemljina atmosfe- 
ra nas štiti od većine biološki štetnih 
zračenja dozvoljavajući pristup Zem- 
Ijinoj površini samo vidljivom svjetlu, 
te ultraljubičastom, infracrvenom i ra- 
dio zračenju. Povremeno do nas do- 
pre val energije i nekih drugih valnih 
dužina nakon što se drastično oslabi 
i modificira prolazom kroz atmosferu. 
No, takvi događaji su rijetki i daju 
nam posve nepotpunu sliku svemira 
u tim valnim dužinama. 

Novo, najperspektivnije sredstvo 
proučavanja ultravioletnog zračenja 
zvijezda, galaktika i maglica je satelit 
nazvan — International Ultraviolet Ех- 
plorer (Međunarodni ultraljubičasti is- 
traživač, IUE), lansiran iz Cape Cana- 
verala 26. siječnja 1978. godine. On 
leti u eliptičnoj orbiti 25000 х 46000 
kilometara koja je sinkronizirana s 
vrtnjom Zemlje (što znači da mu za 
jedan oblet oko Zemlje treba 24 sata) 
i može se upotrijebiti kao geostaci- 
onarni opservatorij. 

Korištenje teleskopa vremenski je 
vrlo precizno određeno. Astronomi 
moraju predati program promatranja 
6 — 12 mjeseci unaprijed. U svakom 
programu moraju biti navedeni 
objekti koje astronom želi promatrati 
i razloge njihovog promatranja. Pošto 
je vrijeme rada teleskopa ograoiče- 
no, ono se dodjeljuje samo najboljim 
i provjerenim programima. Za pomoć 
astronomima, IUE ima stalnu ekipu 
stručnjaka koji nadgledaju dnevne 
poslove, programiraju budući rad i 
vode brigu o funkcioniranju satelita. 
Njegova geosinkrona orbita omogu- 
ćava da dvije zemaljske stanice, na 
svakoj strani Atlantika po jedna, 
obavljaju astronomska promatranja 
24 sata dnevno. U svom predviđe- 
nom vremenu rada (3 — 5 godina) or- 
bitalni opservatorij bi mogao načiniti 


TKO VODI 
PROGRAM IUE? 

IUE program je međunarodni, za- 
jednički pothvat NASA-e, Evropske 
svemirske agencije (ESA) i Savjeta 
za znanstveno istraživanje Velike 
Britanije (SRC). Svaka organizacija 
ima i znanstveni i financijski udjel u 
projektu. Tako su SRC i londonski 
University College izradili četiri 
spektrografske kamere, dok je ESA 
organizirala zemaljsku prateću sta- 
nicu u španjolskoj, te izradila sun- 
ćeve baterije koje opskrbljuju sate- 
lit energijom. NASA je izradila i lan- 
sirala IUE i postavila zemaljsku pra- 
teću stanicu u Goddardovom centru 
za svemirske letove u Greenbeltu. 
Već je izabrano gotovo 200 astrono- 
ma iz 17 zemalja koji će tokom prve 
godine rada satelita obaviti predvi- 
, đena promatranja. 


preko 15.000 ultraljubičastih spektro- 
grama! 

Kvazari, crne rupe, 
neutronske zvijezde... 

IUE će prije svega istraživati one 
objekte i nebeske pojave koje pred- 
stavljaju još uvijek misterij za astro- 
nome. Među njima su k v a z a r i ko- 
ji su, izgleda, objekti vrlo malih di- 
menzija (poprečnog promjera samo 
nekoliko desetaka svjetlosnih godi- 
na), ali tako sjajni da nadmašuju na- 
jveće i najsjajnije galaktike! Od fun- 
damentalnog je značenja za moder- 
nu astronomiju pitanje — kako kva- 
zari stvaraju takve nevjerojatne koli- 
čine energije? U dosegu IUE je iz- 
vjestan broj sjajnih kvazara čiji bi ul- 
traljubičasti spektri mogli pomoći u 
objašnjavanju njihove zagonetne pri- 
rode. 

S e у f e r t o v e galaktike, drugi tip 
zbunjujućih pojava, imaju sjajne jez- 
gre nalik na zvijezde i blijede spiral- 
ne krakove. Kao i kvazari, one izgle- 
da zrače više energije nego što pret- 
postavljaju sadašnje teorije, a po- 
znate su kao jaki izvori radio i x-zra- 
čenja nejasnih spektara, koji sadrže 
široke, svijetle emisione linije. Astro- 
nomi misle da Seyfertove galaktike 
sadrže vrlo vruće plinove, no željeli 
bismo o njima znati mnogo više. 

Ostali tipovi neobičnih galaktika 
uključuju one, podvrgnute kataklizmi- 
čkim eksplozijama. Takve su, na pri- 
mjer, i radio-galatike poput 
nus-A. 

našoj će Galaktici IUE sudjelo- 
vati u traženju bizarnih pojava poput 
crnih rupa, neutronskih 
zvijezda i bijelih patu- 
I j a k a , pošto su oni, vjerojatno, iz- 
vori x-zraka. IUE je već promatrao 
rentgeneke zvijezde u 


Herkulu i Labudu. Ove pojave su 
dvojni sistemi od kojih svaki sadrži 
sjajnu primarnu zvijezdu i njenog ne- 
vidljivog pratioca, koji posjeduje do- 
voljno jaku gravitacijsku silu da može 
o t r g a v a t i mase vrućih plinova od 
primarne zvijezde. Dok se plinovi 
spiralno usisavaju u nevidljivog prati- 
oca, pretpostavlja se da trenje diže 
njihovu temperaturu uz oslobađanje 
x-zraka. Promatranja navedenih zvi- 
jezda će pomoći u provjeri teze da 
su nevidljivi pratioci možda: neutron- 
ska zvijezda (kod Herkula Х-1), odno- 
sno crna rupa (kod Cygnusa Х-1). 

Značajnu skupinu zadataka za IUE 
predstavljat će također v r u ć e 
z v i j e z d e. Među njima razlikuje- 
mo dvije osnovne kategorije — vrlo 
mlade i vrlo stare zvijezde. Vrlo mla- 
de vruće zvijezde imaju temperature 
do 30.000 K! Premda su najsjajnija 
tijela u našoj Galaktici, one »skupo 
plaćaju« to prvenstvo. Naime, kratkog 
su života. U manje od 100 milijuna 
godina one potroše gotovo sve svoje 
nuklearno gorivo. Ovo razdoblje se 
može činiti dugim, ali u svemirskim 
mjerilima ono je vrlo kratko. Mlade 
vruće zvijezde su veće i masivnije 
od Sunca, a najvjerojatniji su kandi- 
dati za konačnu eksploziju u obliku 
kataklizmičkih supernova. Sjajne su u 
vidljivom, no još sjajnije su u ultralju- 
bičastom svijetlu. U mnogim slučaje- 
vima ove zvijezde nalaze se još uvi- 
ke u utrobi aalaktika u kojima su stvo- 
rene. Tako Lagoon maglica u Strijel- 
cu (M — 8) i maglica M — 42 u Orionu 
sadrže mnoge od tih energijom bo- 
gatih vrućih zvijezda. 

Druga kategorija vrućih zvijezda 
koje će IUE promatrati su visoko evo- 
luirane zvijezde u zadnjim stadijima 
života. Ovdje se radi o zvijezdama u 
tzv. planetarnim maglicama. One 
predstavljaju, izgleda, gole jezgre 
crvenih divova koji su odbacili svoje 
široke plinovite omotače u svemir, a 
klasičan primjer bile bi Ring (M-57) 
i Dumbbell (M-27) maglice. Tempe- 
ratura površine njihovih centralnih 
zvijezda može premašivati 100000 K. 

Na ultraljubičastim valnim duljina- 
ma mogu se detaljno proučavati i at- 
mosfere hladnih zvijezda (poput na- 
šeg Sunca). Iznad vidljive površine 
tih zvijezda, fotosfere, leži uski prije- 
lazni omotač, kromosfera. Fotosfera 
se ponaša kao veliki, uzavreli kotao 
koji prenosi goleme količine mehani- 
čke energije u kromosferu gdje se 
one pretvaraju u toplinsku energiju. U 
kromosferi se temperatura penje od 
6.000 na 100.000 K. Iznad kromosfere 
proteže se korona, vanjska granica 
zvijezde, gdje temperatura iznosi i 
nekoliko milijuna kelvina. Ova prou- 
čavanja bitna su za razumijevanje i 
naše zvijezde — Sunca i njegova 
utjecaja na Zemljinu atmosferu. 




IUE će pratiti i crvene divo- 
v e i tzv. superdivove kao što 
su ( recimo, Antares, Betelgez i Mira, 
radi upoznavanja njihovih prostranih, 
hladnih atmosfera. Izgleda da te zvi- 
jezde izbacuju dijelove svoje mase 
u svemir nevjerojatnom brzinom i u 
ogromnim količinama. Premda nije 
spektakularan kao eksplozija super- 
nove, takav gubitak mase (koji još ni- 
je objašnjen), mora imati vrlo znača- 
jan utjecaj na evoluciju crvenih divo- 


KAKO 

FUNKCIONIRA 
IUE SATELIT 

U IUE satelit ugrađen je teleskop 
od 45 cm opremljen s dva spektro- 
grafa za proućavanje kratkih 
(1150-2000 A) i dugih (1900-3200 
A) i ultravioletnih zračenja. Četiri TV 
kamere prenose spektrograme na 
Zemlju gdje se oni kompjutorski re- 
konstruiraju i kodiraju bojom zbog 
predočavanja relativnih gustoća 
raznih spektralnih linija. Nekoliko 
minuta nakon ekspozicije spektro- 
gram se prikazuje na TV-monitoru u 
boji gdje ga astronomi mogu prou- 
čavati i odlučiti da li je potrebna još 
koja ekspozicija ili se može preći na 
promatranje drugog objekta. Druge 
dvije kamere na satelitu služe za 
identifikaciju zvjezdanih polja i kao 
automatski pratioci gibanja zvijezda 
što omogućuje ekspoziciju pojedine 
svemirske pojave i 5-6 sati. Preciz- 
ni senzori (Fine Error Sensors FES) 
imaju vidno polje od samo 16 lučnih 
minuta, tj. oko polovine promjera 
punog Mjeseca. Senzorske kamere 
trebale bi učiniti preko 200 000 foto- 
grafija u okviru kartiranja cijelog ne- 
ba! 

Satelit je tezak 671 kg, dug 4,3 m, 
osmerokutne građe s raketnim mo- 
torom i teleskopskom cijevi postav- 
Ijenima na suprotnim krajevima. Dva 
bočna sklopa solarnih baterija sa 
svake strane letjelice osiguravaju 
svu potrebnu električnu energiju. Za 
kontrolu usmjerenja teleskopa služi 
skup žiroskopa kojima se upravlja 
sa Zemlje. 

Sustav za predočavanje eksperi- 
menta (Ezperiment Display System, 
EDS) je rafinirana kompjutorska 
konzola koja se upotrebljava za ko- 
ordinaciju znanstvenih operacija sa- 
telita i za razvijanje grubih slika u 
visokokvalitetne spektrograme. EDS . 
aktivno kontrolira teieskop preko 
kompjutora na Zemlji koji provjera- 
va svaku komandu kako bi se otklo- 
nila bilo kakva opasnost za letjelicu. 

Sa konzole se prati stanje spektro- 
grafskih kamera, preciznih senzora, 
temperatura teleskopa i ostali si- ■ 
stemi satelita. TV-monitor u boji u 
okviru sistema za prikaz eksperime- I 
nata pokazuje novosnimljene spek- 
tralne ili orijentacione snimke, a 
ugrađeni minikompjuter omogućava 
astronomima brzu analizu svake 
snimke. 


va. Mnoge druge zvijezde proživlja- 
vaju neke manje ekstremne oblike 
gubitka mase, uključujući i naše Sun- 
ce, koje rasipa subatomske čestice 
putem solarnog vjetra. 


Prethodnik »svemirskih 
teleskopa« 

Znamo da se između zvijezda na- 
lazi interstelarni medij koji se sastoji 
od plinova i prašine. On nije nimalo 
jednoličan, dapače, pretežno je u 
obliku gruda i nakupina. Izgleda da je 
koncentriran u ravnini naše Galaktike, 
a najgušći je u smjeru njezina sredi- 
šta. Astronomi mogu detektirati me- 
đuzvjezdani plin promatranjem nje- 
govih efekata na svjetlo koje kroz 
njega prolazi. Atomi apsorbiraju i 
raspršuju određene valne duljine 
svjetla tako da nam spektar zvijezde 
dolazi bez njih. Ultraljubičasti dio 
spektra je posebno pogodan za ot- 
krivanje tih interstelarnih atoma. Po- 
što su oni materijal za stvaranje zvi- 
jezda, poznavanje međuzvjezdanog 
medija je bitno za cjelovitu sliku ra- 
zvoja zvijezda. 

Značajnu skupinu ciljeva predstav- 
Ijaju i planeti našeg Sunčevog siste- 
ma. Premda nijedan od njih ne emi- 
tira ultravioletno zračenje, plinovi u 
njihovoj atmosferi ga apsorbiraju (vi- 
di fotografiju u boji). IUE satelit će 
proučavati i veliku crvenu pjegu na 
3upitru, polarne kape leda na Marsu, 
Saturnove prstene i mnoštvo satelita 
unutar Sunčevog sistema tokom go- 
dina koje dolaze. 

Pored mogućih odgovora na mno- 
ga velika pitanja, misija IUE je uvod 
u rad predviđenog 10-tonskog sve- 
mirskog teleskopa koji bi trebao biti 
lansiran pomoću Space Shuttle-a 
1983. godine. Razlučna moć njegova 
golemog zrcala (promjera 2,4 m) 
nadmašivat će bilo koji teleskop na 
Zemlji. Očekuje se da će registrirati 
tijela 100 puta manjeg sjaja od onih 
koje može promatrati pet-metarski 
reflektor na Mount Palomaru. Astro- 
nomi su, što je razumljivo, spremni 
upotrijebiti svaki djelić njeaova gole- 
mog potencijala na najefikasniji na- 
čin. Sigurno je da će razne tehnike 
P romat ranja koje će IUE satelit usavr- 
šiti biti primijenjene i na »Svemirskom 
teleskopu«. Po tome se IUE može 
smatrati pretečom ere »svemirske 
astronomije« u kojoj će zemaljski te- 
leskopi postepeno izgubiti značenje. 

Priredio: M. D. 


SATURN0V 
PRSTEN - 
NEVIDUIV! 

»Igrom prirode« jedan od danas pozna- 
tih devet planeta Sunčevog sustava, zaista 
je izuzetan. To je planet Saturn. Oko nje- 
ga, osim prirodnih satelita, koje posjeduje 
i većina drugih planeta, postoji i prsten, 
koji ovom planetu daje posebnu čar. I pla- 
net Uran također ima prsten, što je nedav- 
no otkriveno, ali taj prsten vrlo slabo re- 
flektra svjetlost i znatno je rjeđi.*) Porije- 
klo Saturnovog prstena objašnjava se ra- 
spadom jednog od Saturnovih prirodnih 
satelita, koji se u prošlosti odviše približio 
matičnom planetu i bio naprosto razmrv- 
Ijen njegovom snažnom gravitacionom si- 
lom. U prilog toj pretpostavci idu činjenice 
što prsten nije kompaktan komad već se 
sastoji od komada stijena, prašine i plino- 
va, što je dokazano Doplerovim efektom. 
Naime, kada bi prsten bio kompaktan, 
vanjski i unutarnji rub prstena, ćinili bi je- 
dan okret za isto vrijeme, što ne odgovara 
stvarnosti. Nutarnji dio, naime, rotira brže, 
a vanjski sporije, dakle, ćestice se u prste- 
nu kreću po zakonu gravitacije. Vanjski 
promjer mu iznosi oko 218.000 km. 

Nagib Saturnovog prstena prema ravnini 
ekliptike, tj. ravnini u kojoj kruži Zemlja, 
iznosi oko 26°, pa se i vidljivost tj. prividni 
položaj njegovog prstena mijenja. 



Staze planeta Zemlje i Saturna. Veći cr- 
teži Saturna prikazuju prividni izgled pr- 
stena za promatrača na Zernlji. 


U toku jednog punog ophoda oko Sunca, 
Saturnov prsten dva puta dolazi u takav 
položaj da je za promatrače sa 2!emlje 
vidljiv »bočno«. S obzirom da se »debljina« 
prstena procjenjuje na svega 200 co 300 
km, sa udaljenosti Zemlja - Saturn, ona 
je beznačaina i stoga je u tom položaju 
prsten nevidljiv. Prošli takav fenomen, zbio 
se 1966. g., a slijedeći će biti dana 27. 
listopada (oktobra) 1979. godine. U ovom 
periodu promatrali smo južnu stranu prste- 
na, a od 27. X vidjet ćemo sjevernu stranu 
sve do 1993. godine. 

Kada je prsten najviše zakrenut on re- 
fleksijom Sunčeve svjetlosti zasljepljuje 
astronomske instrumente. Što je otklon 
manji i bljesak je slabiji. Kada je on nevid- 
Ijiv, astronomi mogu nesmetano pretraži- 
vati okolinu planeta, ne bi li našli još neki 
satelit. Posljednji dosad otkriven, X lanus, 
astronomi su ugledali za vrijeme prošle 
»nevidljivosti« prstena. 

G. K. 

‘) Najnovijim istraživanjima Voyagera-2, Sunćev 
sustav se >ponovio « za još jedan atraktivan objekt 
- prsten oko Jupitra, koji je doduše rjeđi od 
Saturnovog, ali zato većih dimenzija (to je poslije 
Sunca največa prirodna tvorevina u Sunčevom 
sistemu). 





Jedan od najljepših spomenika posvecenih Suncu — 
Sunčev kotač u Konarak hramu u Indiji 


zastitnik ugnjetavanih: »li si razo- 
rio rog onoga koji je smjerao zlo- 
će, ti si oborio prijestolje onoga 
koji je smjerao podjarrnljenje. 
Nepravednog si suca bacio u su- 
žanjstvo i kaznio si pokvarenog i 
zlog vođu.« 

U Sumeru je Sunce bilo i sim- 
bol društvenog reda, jer je ravni- 
ca između Eufrata i Tigrisa čuva- 
na mnogim nasipima pa je mala 
disharmonija, nemar na nekom 
mjestu, nemiri u državi, mogla za- 
vrsiti katastrofom. Bila je potreb- 
na dobra društvena organizacija, 
da bi se država, smještena na 
strateškoj vjetrometini, odrzala 
pred čestim naletima okolnih rat- 
mčkih plemena. U Egiptu, koji je 
živio mirnim, sretnim i samostal- 
nim životom, bez nekih opasno- 
sti, okružen sa svih strana pustr- 
njama i bezopasmm neznatnim 
plemenima, u takvom Egiptu koji 
nije poznavao razaranja, pljačke, 
popaljene gradove i pobijeno ili 
porobljeno stanovnistvo, jedina 
je moguca opasnost bio Nil, 
eventualni poremecaj u njegovim 


periodičnim plodmni poplavama. 
Zbog toga je u Egiptu Sunce sim- 
boliziralo upravljanje prirodom, 
bilo je simbol ritma u prirodi, neu- 
ništivog reda od kojeg se živi. 

No kako je ćovjek tijekom sto- 
Ijeca sve vise razvijao i time kom- 
plicirao društvenu hijerarhiju, po- 
staje sve važnije ono sto bismo 
danas nazvali »međuljudski od- 
nosi« ili još šire — »politika«. U 
religiji se to vidi na taj naćin što 
gube na važnosti prirodna bo- 
žanstva, (a Sunce je bilo gotovo 
uvijek najvažmje) sto čovjek po- 
staje sve ovisniji osim o prirod- 
nim pojavama i o svojim sunarod- 
njacima i strancima, o drugim Iju- 
dima. Monoteistićke religije lansi- 
raju antropomorfnog boga, čov- 
jek se povlači sve više u medita- 
cije o dobru i zlu, istrazuje svoju 
dušu, javlja se pojam grijeha 
(prema drugim Ijudima prenesen 
na grijeh prema bogu), iskuplje- 
nja, a priroda zajedno sa Suncem 
ostaje nekako po strani, zaborav- 
Ijena, nevažna. 

U srednjevjekovnoj Evropi, 


POVRATAK 

SUNCU 

»Мосап je Ra, visoko je Ra, 
živ je Ra, velik je Ra. O dobro- 
tvorni, blistavi, plamteci. Ti iz- 
laziš s istoka i penješ se k 
vrhuncu neba, bogovi i Ijudi 
kliču Ti od radosti. 

Ti si stvorio zemlju i krmivo za 
stoku i biljke koje hrane Ijude. 
Ljudi su nikli iz Tvojih očiju. 
Pozdravljamo Te, hvalimo Te 
jer boraviš među nama; na 
koljenima smo pred Toborn 
jer si nas stvorio. Blagoslov- 
Ijen si od svih stvorenja, obo- 
žava Te sve što živi, čitavim 
prostranstvom zemlje, u zra- 
ku, u dubinama morskim. 
Bogovi se klanjaju pred Tvo- 
jom Svetošcu. Srca se vesele 
da se pojave pred onim koji 
ih je stvorio i da Ti kažu: Idi 
u miru, oče svih bogova, Ti 
koji si razapeo nebo, raspro- 
stro zemlju, stvoritelju bića, 
gradioče stvari, kralju samo - 
vlasni, poglavico bogova ...« 

O vakvim rijećima molitve je 
egipatski seljak рпје više tisuća 
godina, u doba faraona, slavio 
Sunce. Na vječno plavom nebu 
doline Nila vladao je taj izvor to- 
pline i svjetla, bacao svoje zlatne 
zrake pod kojima je klijalo žito. 
Kult Sunca rodio se u velikim ci- 
vilizacijama što su nastale uz 
plodne rijeke Ind, Eufrat, Tigris, 
Nil, Žutu Rijeku, u praskozorje 
onog velikog događaja u povije- 
sti ćovječanstva, poćetka agrar- 
nog, sjedilačkog načina života. 

Sunce obožavaju i Sumeram. 
Na Hamurabijevoj steli, najstari- 
jem poznatom zakoniku, upravo 
je Šamaš (bog Sunca) taj koji 
pruža zakone, oni dolaze od nje- 
ga. »Ti imaš moc nad plamnama 
i nadzireš zemlju«, pjeva mu ba 
bilonska himna, »ti u samome sr- 
cu neba krojiš sudbinu zemlje 
Čitavo čovjećanstvo gleda u te 
be Šamaše, svemir ćezne za tvo 
jim svjetlom.« 

No Samaš je i sudac pravedni, 





kršcanskoj sredini koja je u bo- 
žjern sinu (Kristu) našla sponu iz- 
među društvene, Ijudske hijerar- 
hi/e i jedinog Stvoritđlja, očito je 
da su prirodne pojave bile nešto 
posve nevažno, jer se sve rješa- 
valo na relaciji čovjek - bogo- 
čovjek. Prirodm zakoni bili su tek 
nevažni detalji božje volje koje 
čovjek uopce nema potrebe ni is- 
traživati vec je bolje da se cijeli 
posveti iskjučivo radu i metafizi- 
čkim meditacijama o značenju 
božjih riječi. 

I tako je Sunce, toliko oboža- 
vano u svim kolijevkama drevnih 
civilizacija, Sunce za koje su stari 
narodi pravilno intuitivno zaključili 
da je izvor sveg života na Zemlji 
premda to znanstveno nisu znali, 
skinuto s prijestolja stvoritelja 
nad stvoriteljima da bi ga ustupilo 
čovjekolikim bogovima. 

Od tada pa nadalje Sunce se 
sve rjeđe pojavljuje u misaonom 
životu Ijudi. Degradirano je na 
obično danje svjetlilo, neku svije- 
tlu pločicu na nebu o kojoj, istina, 
ovisi da li je dan ili noč, ali čovjek 
u svakodnevnici uopce ne misli 
na Sunce. Prihvaca samo smjenu 
svjetla i tame, ritam dana i noči, 
i generacije su proživjele na 
Zemlji, a da velik postotak Ijudi 
vjerojatno nikada nije pogledao u 
Sunce, a ponajmanje se zapitalo 
koje je pravo značenje tog izvora 
svjetlosti i topline. Obično se ka- 
že da je danas »sunčan dan« ili 
»izađi na sunce« (iz kuće, hlada) 
ili »jako je sunce danas« ili »sun- 
ce mi blješti u oči« pri čemu se, 
u stvari, uopće ne misli na Sunce 
vec više na intenzitet općeg toka 
zračenja iz nekog smjera neba, 
uglavnom nevažnog. U našem 
pravopisu na primjer, samo razli- 
kujemo sunce pisano malim »s« u 
smislu danjeg svjetla i Sunce (ve- 
liko »S«) kao »nebesko tijelo, ime 
centralne zvijezde Sunčevog si- 
stema« (po definiciji pravopisa). 

Koliko je to daleko od vrhun- 
skog obožavanja, od onih riječi 
molitve starih Egipcana što smo 
ih spomenuli u početku. Te su ri- 
ječi najljepše što se može izreći 
nekome u slavu i hvalu i samo ih 
je mogla smisliti milemjska kultura 
koja je cijela bila u znaku Sunca 
Dok mi znamo samo za riječ 
»Sunce« Egipcani su za svemoć- 
no i svepnsutno sunce imali bez- 


broj imena. Kad blješti u zenitu 
zove se Ra, ali kad je na zalazu 
ime mu je Atum. Kad se diže s 
istoka zove se Kepi, no kad je 
već malo više pa postaje posve 
svijetlo ono je Aton. Zovu ga za- 
tim još i Horus, prikazuju ga kao 
jaje — simbol života koje je sni- 
jela golema nebeska guska. Pa 
onda je još i Hator... 

U bujnoj religiji Arijaca koji su 
zagospodarili dolinom Inda, bogu 
Sunca pridaje se točno dvanaest 
imena, a Sunce nije samo simbol 
života nego i spoznaje; spoznati 
Sunčeve tajne znači saznati po- 
sljednje istine. Mnogi se religioz- 
ni spisi pozivaju na nj, a jedna od 
najsnažnijih knjiga mudrosti zove 
se upravo Surija Pannati - Spo- 
znaja Sunca. 

A danas, što je Sunce čovjeku 
danas? — Astronomija je done- 
kle, rekli bismo, »rehabilitirala« 
Sunce, izvukla ga je iz anonimno- 
sti ' zaborava u koje ga je bacilo 
kršćanstvo i ostale religije slično- 
ga tipa. Dakako, nitko ne misli da 
bismo se sada morali klanjati 
Suncu kao stari Egipcani, ali ono 
postaje sve važnije za čovjeka. 
Mi danas znademo da je Sunce 
u stvari divovsko nebesko tijelo u 
usporedbi sa Zemljom, da je ono 
naša zvijezda i da su stari narodi 
imal' pravo kad su ga nazivali 
Stvoriteljem zemlje, hrane i živo- 
ta. Zemlja kao sicušna loptica 
kruži oko velikog Sunca. Katkad, 
kad bacimo pogled prema tom 
žarkom ognju na nebu (pri čemu 
moramo odmah zaklopiti oči, jer 
Ijudsko nko je preosjetljive qrađe 
da bi moglo dugo gledati u Sun- 
ce; to je uostalom i štetno) pri- 
sjetimo se ipak, pokušajmo u ma- 
šti zamisliti da iz te sićušne blje- 
štave pločice izlazi bujica energi- 
je snagom koja je milijun milijardi 
puta veća od ukupne snage svih 
električnih centrala što ih je iz- 
gradio čovjek 

I evo, upravo u tome, u toj sil- 
noj rijeci energije što oplakuje di- 
jelom i Zemlju nalazi se i uzročnik 
iznova probuđenog iteresa za 
Sunce, interesa posve drukčijeg 
tipa od onog religioznog starih 
naroda. Ali ipak interesa, za raz- 
liku od posvemašnjeg dosada 
šnjeg omalovažavanja. 

Sve donedavno, energija Sun- 
ca zammala je samo astronome, 


a tek indirektno klimatologe, po- 
Ijoprivrednike i hotelijere. No po- 
sljednjih godma.čovjek otkriva da 
bi Sunce moglo postati zalog nje- 
gove bezbrižne i ekološki čiste 
energetske buducnosti. 

Poput nekog probuđenog sun- 
cokreta što je dosad stoljećima 
bio životario sagnute glave, svijet 
se okrece prema Suncu. Šve je 

više knjiga, članaka, studija, istra- 
živanja i projekata o mogucnosti- 
ma korištenja sunčeve energije, a 
sve su brojnija i praktična rješe- 
nja. 

Dednom, рпје 22 stoljeća, Arhi- 
med, najveći matematičar i fizičar 
antičkog doba, iskoristio je po- 
mocu ogledala Sunce kao vatreni 
bič za borbu protiv rimske flote 
što se sjatila pod zidinama nje- 
gove Sirakuze. Posljednjih godina 
mi prizivamo također u pomoć 
Sunce u obrani naših energetskih 
bedema, bedema što ih je naša 
industrijska, potrošačka civilizaci- 
ja sazdala na ugljeno-naftnirn te- 
meljima. 

A koji se sada potresaju. I to- 

pe. 

Slatki život (na bazi nafte) po- 
staje sada gorak. I evo, otkrivamo 
sada ono što je, u stvari, stalno 
bilo uz nas: da smo u tolikoj kup- 
ki sunčevih zraka, da živimo pod 
kišom blagorodne kalorijske ma- 
ne s neba — sunčeve energije. 
Treba je samo znati pokupiti, is- 
koristiti. 

»Da se sunčeve zrake mogu 
upotrijebiti kao oružje, već bismo 
odavno imali energetiku na bazi 
Sunca«, izjavio je nedavno nobe- 
lovac George Porter aludirajuci 
pritom na nuklearnu energiju. Doš 
■jo, zato, nemamo, ali po svemu 
sudećiiducaće-desetljeća t proteci 
uznaku ponovnog »otkrivanja« 
Sunca. Poput egipatskog seljaka 
koji je od njega očekivao blago- 
slov za dobru Ijetinu i mi sad 
očekujemo od Sunca dodatne 
kalorije. 

Novo, trinaesto ime arijevskog 
boga Sunca zove se — Energija. 

U tome se vidi i nova kvaliteta u 
odnosu čovjeka i prirode, čovje- 
ka i svemira. Zajedništvo Među- 
sobno prožimanje. 

Damir Mikuličic 



NOVE SPOZNAJE O JUPITRU 
INJEGOVOJ BROJNOJ OBITELJI’ 

Otkrića godine: Dupiter ima prsten a njegov satelit lo 
geološki je »živ«! 


Najveći planet našeg sistema 
nalazi se ove godine u središtu 
pažnje mnogih znanstvenika po- 
sebno astronoma. U razmaku od 
oko četiri mjeseca okolinu Dupite- 
ra posjetila su dva automatizirana 
izaslanika s planeta Zemlje. Oni 
su došli opskrbljeni raznovrsnim 
senzorima, kamerama i teleo- 
bjektivima da bi iz blizine vidjeli 
i pokazali nam jedan čudesan i 
tajnovit svijet, udaljen od Sunca 
oko osam stotina milijuna kilome- 
tara. Nisu došli zato da im Dupiter 
bude konačan cilj, nisu došli da 
zauvijek utonu u divovskim vrtlo- 
zima Dupiterove atmosfere. Istra- 
živali su ga iz bliza, ali sa sigurne 
udaljenosti, da bi zatim mogli na- 
staviti svoje veliko putovanje 
kroz još udaljenije prostore, za- 
uzimajući kurs prema svom slije- 
dećem cilju — planetu Saturnu. 

Riječ je o dvjema američkim 
svemirskim sondama tipa »Voya- 
ger« (u prijevodu: »Putnik«). Kako 
je u našem časopisu već pisano, 
Voyager — 1 prošao je pored 
Dupitera 5. ožujka (marta) na uda- 
Ijenosti od 277.000 kilometara. 

Ovog Ijeta, noću između 9. i 10 
srpnja (jula), kraj »kralja planeta« 
projurio je i Voyager-2, 650.200 
kilometara iznad Dupiterovih obla- 
ka, poslije više od 23 mjeseca le- 
ta. Interesantno je da je Voya- 
ger-2 bio lansiran 20. kolovoza 
(augusta) 1977. godine i to 16 da- 
na prije Voyagera-1 koji ga je 
zbog planirane veće početne br- 
zine stigao i došao do Dupitera 4 
mjeseca ranije. Dolazak svemir- 
skih letjelica do Dupitera u među- 
sobnom vremenskm intervalu od 
4 mjeseca bio je neophodan, jer 
nije bilo moguće primiti cijelo 
mnoštvo podataka sa oba Voya- 
gera istovremeno. 


»Putnikova« otkrića 

Od izuzetnog je značenja či- 
njenica što su svemirski stručnja- 
ci mogli . usporediti najnovije 
snimke Dupitera s onima koje su 
poslale sonde tipa »Pioneer« 
1973. i 1974. godine. Njihove us- 
poredbe pokazale su velike pro- 
mjene. Cuvena Velika crvena 
pjega postala je nakon pet godi- 
na znatno svjetlija, te se njena 
boja približila žutoj boji. Inače, 
podaci potvrđuju mišljenje da je 
Crvena pjega meteorološkog po- 
rijekla i da se radi o divovskom 
vrtlogu atmosferskih masa. Ipak 
ostaje tajna zašto ovaj svojevrsni 
tajfun, koji obuhvaća područje 
dužine 35.500 km, postoji već 
najmanje oko 300 godina (koliko 
se već promatra sa Zemlje). 
Osim ove, snimljene su i mnoge 
manje, crvene, narandžaste i bi- 
jele pjege. 

U usporedbi s ranijim snimka- 
ma, došlo je i do promjena u po- 
jasevima Dupitrove atmosfere. 
Oni su se nešto pomakli u odno- 
su na ekvator planeta, a došlo je 
i do promjena u njihovoj boji. Kao 
što je poznato, zone i pojasevi 
pružaju se paralelno sa ekvato- 
rom.iSv ijetle zone su područja 
onih atmosferskih masa koje se 
dižu u visinu, a tamni pojasevi su 
oblasti gdje se te mase obruša- 
vaju natrag. Gornja granica obla- 
ka u svijetlim zonama ima veću 
visinu od iste u tamnim pojasevi- 
ma. 

Zbivanja u atmosferi Dupitra 
veoma su složena. Što je to što 
pokreće Dupitrovu atmosferu? To 
nije energija sa Sunca. Znamo da 
je Dupiter za 5,2 puta dalji od 
Sunca nego naša Zemlja i zato 
prima 27 puta manje Sunčeve 
energije u usporedbi s našim pla- 
netom. (Količina Sunčeve energi- 
je opada sa kvadratom udaljeno- 


sti). Zato nije čudno što na gor- 
njoj granici Dupitrovih oblaka tem- 
peratura iznosi oko minus 140 
stupnjeva Celzijusa. U tim sloje- 
vima atmosfere pušu vjetrovi br- 
zinama od oko stotinu metara u 
sekundi. Registrirani su i mlazevi 
smrznutog amonijaka koji brzi- 
nom od 560 km/sat jure iznad 
oblaka. 

Planet Dupiter je najvećim svo- 
jim dijelom jedna ogromna masa 
tekućeg vodika. Taj tekući ocean 
dubok je oko 24.000 kilometara. 
Ispod njega vodik se nalazi u 
čvrstom stanju zbog ogromnog 
pritiska koji tamo vlada. To je ta- 
kozvani metalni vodik. Možda se 
ispod njega nalazi relativno mala 
jezgra Dupitra, sastavljena od me- 
tala. Pretpostavlja se da u sredi- 
štu tog planeta vlada temperatu- 
ra od oko 20.000 stupnjeva. Dupi- 
ter stvara u sebi energiju putem 
vlastite kontrakcije. Naime, masa 
planeta polako se zgušnjava tako 
da se godišnje promjer Dupitra 
smanjuje za nekoliko milimetara. 

Zbog velikih temperatura u unu- 
trašnjosti odvijaju se silna kon- 
vekcijska strujanja između donjih 
i gornjih slojeva. Uslijed toga ро- 
vršina Dupitra naprosto vri. Usija- 
na materija provaljuje u atmosfe- 
ru poput ogromnih gejzira. Šireći 
se u visinu, plinovi se sašvim 
ohlade i zatim se ta hladna masa 
kao uraganski hladni vjetar stro- 
poštava natrag prema planetu. 

Dedno od iznenađenja koja 
nam je priredio Voyager-1, jest 
otkriće Dupitrovog p r s t e n a . 
On je registriran kao svijetli trag 
na fotografiji. Prema prvim mjere- 
njima zabilježeno je, da je prsten 
širok blizu 9.000 kilometara, a da 
je njegov vanjski rub 128.000 km 
udaljen od centra planeta, odno- 
sno oko 56.000 km od Dupitrovih 




Putanja 
Vovagera 
- 2 u od- ' 
nosu na, 

Jupiter, te 
pozicije 
pojedinih 
Dupitrovih 
satelita za 
vrijeme 
prolaska 
letjelice. 

Kad je 

Voyager 
ušao u Du- 
pitrovu 
sjenu, ta- 
da je tek 
»zamije- 
tio« prsten 
oko Dupi- 
tra. 


oblaka. Promjer prstena je prema 
tome 256.000 km što je blizu dva 
Dupitrova promjera. Debljina pr- 
stena je nešto manje od 30 km 
a sastoji se od krupnih čestica 
kojima je potrebno oko sedam 
sati da obiđu planet. Vjerojatno je 
taj prsten nastao, kada se, dosta 
davno, neki Dupitrov salitet ra- 
spao pod djelovanjem gravitacije 
samog planeta. Krhotine satelita 
su se zatim postepeno raspore- 
dile u prsten, kružeći oko planeta 
kao mali sateliti. Teorijski prora- 
čuni pokazuju da je kritična gra- 
nica za raspad satelita udaljenost 
od oko 160.000 km, a to je upra- 
vo nešto više od visine na kojoj 
ce nalazi prsten, što približno od- 
govara spomenutim kalkulacija- 


ma. Prsten nedovoljno reflektira 
svjetslost a da bi bio vidljiv tele- 
skopima sa Zemlje. 

U međuvremenu, posljednja 
sonda Voyager-2, uspjela je na- 
praviti iznenađujuće jasnu foto- 
grafiju prstena. Sada je utvrđeno 
da se prsten ustvari pruža do sa- 
mog Dupitra, a sastoji se od dva 
jasno izdvojena dijela. 

Spomenimo još jedno otkriće 
na samom Dupitru. Na osnovi fo- 
tografija tamne (noćne) strane Ju- 
pitra, koje je poslao Voyager-1, 
otkriven je pojas p o I a r n e 
svjetlosti dug 30.000 km. 

To je prviput da je polarna svje- 
tlost zapažena na nekom drugom 


planetu. Kažu, da je polarna svje- 
tlost Dupitra najveći svjetlosni luk 
ikada viđen. To ukazuje na to da 
je Dupitrova atmosfera bombardi- 
rana mnoštvom atomskih čestica 
visoke energije - što rezultira 
svjetlucanjem. 

Dupitrovi pratioci 

Najveće iznenađenje i otkriće, 
koje je napravio Voyager-1, jest 
otkriće 'vulkana na Dupitrovom 
mjesecu zvanom — lo. Voya- 
ger-2 je upravo potvrdio da na 
tom nebeskom tijelu, malo većem 
od našeg Mjeseca, postoji osam 
vulkana od kojih su šest aktivni! 
Inače, aktivnost vulkana bila je 
nešto manja u vrijeme prolaska 
posljednje sonde. Na snimkama 
prve sonde već smo vidjeli erup- 
cije prilikom kojih se materijal iz 
unutrašnjosti izbacuje i do 160 ki- 
lometara uvis. Očito je da lo ima 
rastopljenu unutrašnjost, a uzrok 
tome su plime koje u njemu iza- 
ziva gravitacija Dupitra od kojeg 
je udaljen samo 421.600 kilome- 
tara. Te plime uzrok su procesu 
zagrijavanja u jezgri satelita. Na 
površini satelita lo prevladavaju 
tamnocrvena, narandžasta i žuta 
boja. Zbog taloženja pepela i iz- 
lijevanja lave, površina tog egzo- 
tičnog nebeskog tijela dosta je 
ravna. Vulkanski materijal prilično 
se brzo nagomilava na površini, 
možda brže od nekoliko centime- 
tara godišnje. 



Napuštajući Dupitrovu »obitelj«, Voyager-1 je »zapazio« ve- 
liki sjajni prsten oko Dupitra. Prsten je zamjetljiv samo on- 
da, kada se Sunce nalazi »iza« Dupitra. 




Erupcija vulkana na satelitu lo, snimljena specijalnom ka- 
merom. 

oblika. Dugačak je oko 170 i širok 
130 km. 

Nakon prolaska pored Dupitra 
»Voyageri« su dobili takvu brzinu 
koja će im omogućiti da stignu 
do drugog planeta-diva, Saturna 

Prvi će pored njega proći 12. stu- 
denog (novembra) 1980., dok će 
drugi Voyager tamo stići 27. ko- 
lovoza (augusta) 1981. godine. 
Međutim, jedna druga sonda, 
»Pioneer-11«, prolazi pored Sa- 
turna 1. rujna (septembra) ove 
godine i nadamo se da će nam 
ona prva otkriti neke Saturnove 
tajne. 

Ante Radonić 
suradnik Zvjezdarnice 


Za najmanji Galilejski satelit 
zvan Evropa, utvrđeno je da ima 
malo veći promjer nego što se 
mislilo, a njegova površina iz- 
brazdana je dugačkim pukotina- 
ma. Najveći sateliti — Ganimed i 
Kalisto, išarani su kraterima, po- 
gotovo ovaj posljednji. Na Gani- 
medu su zapažene interesantne 
tektonske linije. Romocu иНга(ји . 

bičastog spektrometra utvrđena 
je gustoćđ atmosfere najvećeg 
mjeseca, Ganimeda. Ona je mno- 
go manja nego što se očekivalo 
— samo stomilijunti dio gustoće 
atmosfere na Zemlji. Snimljen je 
i mali satelit Amalteja, najbliži lu- 
pitru, koji je sasvim nepravilnog 



Spektakularan 
završetak 
američke 
orbitalne letjelice 

SKYLAB JE 
IPAK FAO 

Ci^voga proljeća i Ijeta bili smo 
svjedoci sveopće zbrke i halabuke 
(koju su uglavnom pokrenula sve- 
mocna sredstva javnog informiranja) 
oko pada američke svemirske letjeli- 
ce Skylab. 

»Skylab pada na Zemlju! Skylab 
pada u lipnju! Skylab pada u srpnju! 
Upozorena Austrija, Italija, Albanija i 
Grćka (nas su začudo preskočili) o 
mogućnosti pada letjelice na njihove 
teritorije!« I tako dalje... 

Kako znamo Skylab je pao. Ali ne 
u Evropu, nego na sasvim suprotnu 
stranu našeg planeta - u Australiju! 
Da li se ovdje radilo o krivom infor- 
miranju (izmišljotinama) novinara ili 

stručnjaci koji su pratili agoniju letje- 
lice nisu bili u mogućnosti točno 
prognozirati. Izgleda da je bilo i jed- 
no i drugo. Naime, bilo je nemoguće 
točno u naprijed predvidjeti mjesto 
pada letjelice, nego tek u posljed- 
njem trenutku. 

I kada se vidjelo da će posljednja 
(silazna) putanja prolaziti preko gusto 
naseljenih predjela američkog sjeve- 
roistoka — pokušalo se aktiviranjem 
mlaznica (s vrlo malo preostalog go- 
riva) »podići« Skylab, tako da vjero- 
jatnost pada u ocean bude što veća. 
Ali bivši »Nebeski laboratorij« se vrlo 
»žilavo« ponašao. Poskakivao je na 
gustim slojevima atmosfere poput 
pločastog kamena na površini vode, 
te umjesto ocean, ipak je pogodio - 
Australiju. 

Raspaaanje letjelice počelo je već 
nad otokom Ascension u Atlantiku, a 
glavnina dijelova pala je oko 700 ki- 
lometara istočno od grada Pertha na 
zapadnoj obali Australije. Točnije, na 


. 


AZiJA 



Užareni komadi Skylaba 
prelijeću preko grada Per- 
tha., desno: cilindar težak 
oko dvije tone koji je pao 
zapadno od Kalgoorlija. 

Na crtežu je prikazana puta- 
nja Skylaba u zadnjih tride- 
setak minuta prije pada i 
posljednjih dijelova na tlo 
Australije. 


pustinjski vapnenjački ravnjak u blizi- 
ni starih rudarskih gradova Kalgoorlie 
i Coolgardie (Kalgurli i Kulgardi), po- 
znatih iz vremena »zlatne groznice« 
kada je ova zahvatila Australiju. Na 
svu sreću to je zemlja pijeska i slane 
zemlje s vrlo rijetkim stočarskim far- 
mama. Stanovnici grada Pertha imali 
su oko ponoći 11. srpnja spektakula- 
ran prizor na nebu (vidi veću sliku), 
kada je stotine užarenih krhotina 
Skylaba velikom brzinom proletjelo 
prema istoku, dok su farmeri, u čijoj 
su blizini pali najveći dijelovi - pri- 
čali o zaglušnoj buci koja je sve živo 
probudila. Kuće su im se nekoliko pu- 
ta snažno zatresle, kada su veći dije- 
lovi letjelice pali na zemlju. Oko 77 
tona teška letjelica raspala se na oko 
500 većih komada, od kojih su dva 
od po dvije tone svaki, prispjeli do 
zemlje. 

I tako je ovaj »vatreni simbol« na- 
predne tehnogolije završio svoju 
svemirsku misiju u australskoj pusti- 
nji, dobrim dijelom sasvim banalno — 
u rukama lovaca na 'suvenire! 


NAT3ECAN1E 
MLADIH 
ASTR0N0MA 
U ŠK0LSK0] 
GODIN1 1978/79. 

I ove godine održano je natje- 
canje mladih astronoma, učenika 
osnovnih i srednjih škola. Bilo je 
1110 sudionika u natjecanjima iz 
Varaždina, Zagreba, Slavonske 
Požege, Zadra, Pule, Šibenika, 
Velikog Trgovišča, Đakova, Vi- 
šnjana, Splita, Nove Gradiške, 
Otočca, Vukovara, Novske, Osi- 
jeka, Špišić-Bukovice, Siska, Kuti- 
ne, Borova, Trošće i Biograd n/m. 

Nakon izlučnih natjecanja, 88 
sudionika se kvalificiralo za repu- 
bličko natjecanje koje je održano 
u lijepom turističkom gradu na Da- 
dranu — Crikvenici od 11. do 13. 
svibnja 1979. godipe. 

Iz osnovnih škola najbolji su bi- 
li: Marijan Marjanović iz Zagreba: 
Damir Mikoč iz Kutine; Gordana 
Pomštajn iz Slavonske Požege i 
Vladimir Lojen iz Varaždina. 

Iz srednjih škola: Emil Frlež iz 
Zagreba; Durač Slobodan i Ro- 
bert Logožar iz Varaždina. 

Oni su sudjelovali i na Savez- 
nom natjecanju i Smotri koja je 
održana u Novom Sadu od 29. VI 
do 1. VII 1979. Na toj saveznoj 
smotri najbolji je bio Emil Frlež, 
koji je za nagradu dobio i pravo 
sudjelovanja na međunarodnoj 
smotri mladih znanstvenika u Tur- 
skoj. 

Organizator natjecanja i smo- 
tra bio je pokret »Nauku mladi- 
ma«, Zvjezdarnica u Zagrebu, 
omladinske, društveno-političke i 
turističke organizacije Crikveni- 
ce, kao i brojne astronomske or- 
ganizacije po školama i gradovi- 
ma. " 


Z M. 


Z. B. 

Mnogozrcal- 
ni teleskop 
smješten je u 
objektu po- 
put kocke. 
Ako se ovaj 
prvi pothvat 
pokaže us- 
pješnim, gra- 
dit će se vje- 
rojatno sve 
veći i veći te- 
leskopi ova- 
kve vrste, a 
klasićne ast- 
ronomske 
kupole pola- 
ko će nestati. 

ZA/RSENPRVI 

MNOGOZRCALM 

TELESKDP 



nije tolika, da se može ovaj rezultat pro- 
vjeriti, tada se mijenja i slika kretanja ma- 
terije plinova unutar naše Galaktike. Zbog 
udaljavanja Sunca od središta brzinom od 
40 kilometara u sekundi, moramo reducirati 
ostale brzine. Na taj način dobit ćemo 
realniju situaciju u kretanjima plinova, jer 
dobivamo da u središtu nema kretanja, 
dok brzine kretanja oblaka vodika popri- 
maju najrealniju simetriju. slika'2 

Došavši do takvog rezultata, astronomi 
su došli do zaključka da bi se i zvijezde 
u okolini Sunca trebale tako kretati, tj i one 
bi se trebale udaljavati od središta galak- 
tike približno istom brzinom. I zaista, kod 
bližih zvijezda pronađena su takva kreta 
nja. 

Slijedeće pitanje koje se nameće je: ka- 
ko sve *o objasniti? Astronomi su još ranije 
uočili u drugim zvjezdanim gradovima, u 
drugim galaktikama, da se u njihovim jez- 
grama ili središtima odvijaju burni procesi, 
eksplozije. Takve galaktike su poznate po 
imenu astronoma Seyferta, pa se zovu 
Seyfertove galaktike. Međutim postoje i 
takve galaktike u kojima su opažene još 
snažnije eksplozije u njihovim središtima, 
jer izbačene mase plinova šire se daleko 
u prostor izvan galaktika. Takvu eksploziju 
su astronomi otkrili u galaktici poznatoj po 
oznaci M-82 i to specijalnim snimcima u 
plavoj svjetlosti: slika 3. 

Astronohi sa Kraljevske zvjezdarnice u 
Edinburghu, \dr. Clube smatra, da naša 
Galaktika nije »mirna«' nego je ona slična 
Seyfertovim galaktikama, pa se i u njenom 
središtu odvijaju eksplozivni procesi. On 
smatra da se u središtu nalazi gigantski 
supermasivni rotirajuci objekt koji periodi- 
čki izbacuje materiju u vidu eksplozije. 
Prema njemu, materija koja pristiže iz sre- 
dišta formira i spiralne krakove kod galak- 
tika, pa se uz diferencijalnu rotaciju pojav- 
Ijuje udaljavanje materijalnih masa od sre- 
dišta 

Ako se eksplozije u središtu našeg 
zvjezdanog grada, u prosjeku, događaju 
svakih 100 milijuna godina, prema dr. Clu- 
beu, tada bi se to trebalo odraziti i na Sun- 
cu, odnosno Zemlji. Na to je teško odgo- 
voriti, ali neki su te eksplozije u središtu 
naše Galaktike usporedili s iznenadnim i 
neobjašnjenim nestankom nekih vrsta flore 
i faune, a naročito iznenadnog pomora di- 
nosaurusa. 

Iz ovog kratkog prikaza vidimo, da se u 
astronomiji pojavio jedan novi problem, 
koji nije jednostavno rješiti, jer predstavlja 
istovremeno rješavanje najsloženijih za 
gonetki svemira: postanak, razvoj i smrt 
zvjezdanih gradova! 

dipl. ing. Zfatko Britvić 

direktor Zvjezdamice 



Medavno je u Arizoni dovršen prvi 
mnogozrcalni teleskop, čime se otvaraju 
nove mogucnosti u optičkom istraživanju 
svemira. 

Objekt u kojem je smješten teleskop ne 
lici na astronomski opservatorij. Naime 
»kupola« teleskopa je u obliku kocke Po- 
stoji poseban sistem kojim se ta kupola 
pokrece. 

Teleskop se sastoji od šest primarnih zr- 
cala koji »zajedno gledaju« određeni 
objekt. Svako zrcalo ima promjer 182,8 
cm, a sva zrcala neki nebeski objekt vide 
kao klasični teleskop reflektor sa zrcalom 
promjera 447 cm. Tako je ovaj teleskop 
treći optički teleskop po veličini na svijetu, 
iza teleskopa na Mt. Palomaru, koji ima 
promjer zrcaia 508 cm i 6-metarskog tele- 
skopa na Kavkazu. 

Ideja o mnogozrcalnim teleskopima nije 
nova. Međutim, najveci problem koji se 
postavljao preJ znanstvenike koji su zami- 
slili mnogozrcalni teleskop je: kako uskla- 
diti zrcala. Taj problem je pri gradnji ovog 
teleskopa riješen primjenom lasera. 

Godine 1969. ekspert za optiku Aden 
Meinel t astronom Frank Low s arizonskog 
univerziteta dali su ideju o šesterozrcal- 
nom teleskopu. Nakon toga je sastavljena 
grupa stručnjaka sa Smithsonian Astro- 
physical Observatory sa zadatkom da na- 


pravi studiju o mogucnostima izrade tele- 
skopa i da razradi osnovnu konstrukciju 
Nakon završenog posla grupe dobiveni su 
poćetni podaci iz kojih se mogao razraditi 
kompletan projekt. Izgradnja prvog mno- 
gozrcalnog teleskopa počela je 1972. go- 
dine. 

Princip rada teleskopa je slijedeci: zra- 
ke svjetla padaju na primarno zrcalo, od- 
bijaju se i »idu« do ravnog sekundarnog 
zrcala. Od njega se odbijaju prema rav- 
nom zrcalu koje je postavljeno neposred- 
no iznad primarnog pod kutom od 45 stup- 
njeva, a od ovoga prema prizmi koja zrake 
šalje« u zajednički fokus. Fokus ovog te- 
leskopa je jedan tip Cassegrainove kon- 
strukcija fokusa. Kompletnu optiku telesko- 
pa sačinjava 20 optičkih elemenata. Za ko- 
rekciju položaja zrcala napravljen je kom- 
pjuter-laser koji automatski vraca zrcalo u 
odgovarajuci položaj ako se ono pomak- 
ne. 

Sad, kada je prvi mnogozrcalni teleskop 
proradio započinje možda nova era u 
proučavanju dalekih prostranstava svemi- 
ra. Astronomima je pruženo još jedno 
sredstvo za rješavanje mnogih »svemirskih 
tajni«. 

Željko Duvnjak 

.RADIONICA BOGA VULKANA’ 
SNIMLJENAIZ SVEMIRA! 

Prema starorimskoj mitologiji bog vatre i kovačkog umijeća zvao se — 
Vulkan! Njegove »vruće radionice« porazbacane su širom našeg planeta, a 
u samom središtu nekadašnjeg Rimskog carstva, čak tri: Etna, Vezuv i Strom- 
boli. Zanimljivo je, da se sve tri nalaze na prostoru koji obuhvaća ova foto- 

9ra ^Ovakav prizor erupcije Etne stari Rimljani naravno nisu imali prilike vidjeti. 
Ovu najnoviju erupciju, koja još traje, snimio je ovih dana meteorološki satelit 

Tiros s visine od oko 1000 kilometara. 

Na slici se lijepo vidi perjanica dima koja suklja iz vulkanskog grotla Etne, 
pružajući se, nošena vjetrom prema jugoistoku. Također, vidimo dio Apenin- 
skog poluotoka s čuvenom »talijanskom čizmom«. lužno od Sicjlije, daleko 
na pučini je je otok Malta, a na jugozapadu nazire se dio afričkog kopna 
(Tunis). Z M. 

NOVOSTI IZ ASTRONAUTIKE 

POLA GODINE 


SVEMIRU 


Sovjetski astronauti Vladimir Ljahov i Valerij Rjumin navrsili su 15. srpnja 
(jula) 140 dana leta i tako postali Ijudi koji su najdulje boravili u svemiru. Dne, 
4 koldvoza (augusta) oni su letjeli već 160-ti dan oko Zemlje u orbitalnoj 
stanici »Saljut - 6«. Posebno je interesantno da su oni nedavno montirali na 
stanici radioteleskop sa antenom promjera 10 metara! Antena je bila u skop- 
lienom stanju dopremljena transportnim svemirskim brodom »Progres - /«, 
provučena kroz otvor u središnjem dijelu stanice i rastvorena u svemiru. Radi 
se tanjurskoj paraboličnoj anteni koja će biti od izuzetnog znacenja u ast- 
rofizičkim i geofizičkim istraživanjima. A. Raaomc 


Као pripadniku »carstva živih bića « 9 
na ovom našem planetu čovjeku je 
dano lijepo znanstveno ime — 

» H o m o s a p i e n s « što na latin- 
skom znači »umni čovjek«. Ali neki 
učenjaci nazivaju čovjeka i »Homo 
faber« (što doslovno znači »čovjek 
- kovač« ) a napose mu daju taj na- 
ziv kada žele istaći da za čovjeka 
nije više tako svojstveno — kao za 
neke druge sisavce — da u prirodi 
sakuplja »gotovu« hranu (divlje plo- 
dove, gljive, korijenje itd), nego da 
znalački p r o i z v o d i (uostalom, od 
latinske riječi »faber« potječe i suvre- 
mena riječ fabrika) — i ne samo da 
proizvodi hranu nego i oruđa pa i sve 
ostalo što mu je potrebno za život. 
Međutim, u najnovije vrijeme neki 
učenjaci (napose psiholozi i soc'olo- 
zi) rado upotrebljavaju i treći naziv 
za čovjeka » H o m o I u d e n s « tj. 
čovjek koji se igra, ili slobodnije pre- 
vedeno »čovjek kojemu je svojstve- 
no da se voli igrati«. A tim se nazivom 
hoće istaći važnost još jedne zanim- 
Ijive karakteristike čovjeka kao sta- 
novnika ovog planeta i »građanina 
svemira«. 


Homo sapiens — 
mislilac koji spoznaje 
svemir 


Jeđu svim živim bićima dosad 
poznatim u svemiru, čovjek je jedini 
koji ima razum tj. koji posjeduje mo- 
zak sposoban da proizvodi m i - 
s a o. Zahvaljujući tome jedinstve- 
nom prirodnom svojstvu čovjek je u 
stanju da spoznaje zakone pri- 
rode i društva. U prvoj fazi svog ra- 
zvitka na ovom planetu, počevši kao 
divljak u spilji i spoznavši osnovne 
zakone prirode, čovjek je svladao 
svoje vjekovne neprijatelje - u pr- 
vom redu divlje zvijeri a također 
znatnim dijelom i elementarne nepo- 
gode i bolesti te tako postao »gospo- 
darem« našeg planeta. 

No dok je ranije u prirodi i svemiru 
sve bilo ograničeno — bilo dimenzi- 
jama prostora i vremena, bilo količi- 
nama materije - pojavom Ijudske 
m i s I i svemir je bio »oplođen« no- 




LUDENS’ KREĆE U SVEMIR... 

gluposti lansiramo u svemir«! 

(Izjava poznatoga engleskog filozofa Bertranda Russela 
povodom spektakularnih lansiranja umjetnih satelita i 
svemirskih brodova). 


vom kvalitetom, nečim čemu nema 
granica: a to je upravo - Ijudska mi- 
sao. Za nju, naime, ne vrijede grani- 
ce prostora, vremena i materije kao 
za druge pojave u svemiru. Drugim 
riječima, čovjeku, misliocu i stvara- 
ocu, svemir nudi upravo titanske per- 
spektive razvitka i uspona sve do 
svemirskih predjela b e s k r a j a i 
vječnosti . . . Dakako, ako u 
međuvremenu neki zatucani kaplar, 
pripadnik dične družine »homo lu- 
densa« ne pritisne »atomsko dugme« 
i učini žalostan kraj ovoj jedinstvenoj 
kozmičkoj »igri« koja se zove ž i - 
v o t. 

I ne samo život uopće nego i 
n a š v I a s t i t i život. 

Homo faber — čovjek 
praktičar koji o s v a j a 
svemir 

Umješnost čovjeka, kao »homo fa- 
bera« nije mu omogućila da samo 
ovlada vatrom ili da načini plug, kola, 
stroj, avion ili da sagradi kuće, mo- 
stove i tvornice, nego mu je stvorila 
i tehničke uvjete da svlada čak i za- 
gonetnu s v e m i r s k u silu, gravita- 
ciju, da konstruira umjetne satelite i 
kozmičke brodove pa i da ostvari 
vjekovni san čovječanstva - da do- 
đe na susjedno svemirsko tijelo, 
Mjesec, i da se po njemu pobjedo- 
nosno prošeta. 

Homo faber, bivši penjač, potrku- 
šac i spiljar na ovom planetu, počeo 
je već osvajati i zagonetna svemirska 
prostranstva. 

Mnogo se u svijetu piše o fanta- 
stičnim zemaljskim i svemirskim do- 
stignućima homo-sapiensa i homo-fa- 
bera. No, kako znamo, čovjek ne no- 
si u sebi kroz svemir samo dobro 
nam poznate karakteristike sapiensa 
i fabera nego i isto tako i karakteristi- 
ke »homo-ludensa«. A o tom »ho- 

mo-ludensu« mnogo se manje piše u 
našim knjigama, novinama i časopisi- 
ma. 

Ali, budući dđ je čovjek po svom 
značenju pravo kozmičko biće, do- 


stojno je (a i potrebno) da ga upo- 
znamo u njegovoj cjelini, upravo u 
njegovom »t o t a I i t e t u «tj. ne sa- 
mo kao sapiensa i fabera nego kao 
i »I u d e n s a «, ako već ne zbog 
drugog razloga a ono baš zato što 
se o njemu kao takvom malo piše i 
govori. 

Pa što je, ustvari, »homo lu- 
dens«? 

Zašto se, zapravo, 
čovjek toliko »voli igrati«? 

Igra je potrebna ili, kako neki bilozi 
kažu - igra je »zakon prirode«. Kad 
promatramo mladu mačkicu kako ne- 

stašno lovi po dvorištu papiriće koje 
raznosi vjetar, onda kažemo da se 
mačkica »igra«. A ona se, ustvari 
vježba za život! Ta kako bi ulovila 
miša, dok nije ovladala određenim is- 
kustvom: koliko treba skočiti da ne 
preskoči papir (odn. miša) a pri tome 
treba da istovremeno ispruži pandži- 
ce i s obje noge istovremeno uhvati 
miša, a ne recimo - prazan zrak. 

Uostalom, zamislimo koliko vježba 
treba obaviti da se savlada čitavo 
mnoštvo koordiniranih kretnji, kada 
maleno dijete treba prvi put žličicom 
zagrabiti kavu iz šalice pa da je us- 
pije neprolivenu prinijeti k ustima! Da 
bi dijete koordiniralo i »sinhroniziralo« 
to mnoštvo kretnji svoje nenavikle ru- 
čice, ono se moralo prije toga vrlo 
mnogo igrati tj. pomoću tisuća vježbi 
(ustvari igre) naučiti korisno (tj. smi- 
šljeno) upotrebljavati svoje vlastite 
ruke. 

Dobro je poznato da se u prirodi 
mladunčad svih životinja uvelike »ig- 
ra«. Postoji tu čak i neka »rang lista« 
o tome tko se više »voli igrati«: mla- 
dunčad sisavaca igra se više nego 
mladunčad ostalih životinja, a među 
sisavcima više se igra mladunčad 
onih vrsta koje su dalje odmakle u 
svom razvitku odn. u »inteligenciji« — 
mačkica se igra intenzivnije nego te- 
le, a mladi čimpanza više od ikojeg 
drugog životinjskog mladunčeta. 

Ali — najviše od svih živih bića na 
ovom planetu igra se dijete tj. mla- 


dunče homo-sapiensa! A nije ni čudo 

- kad ono jednom odraste, trebat 
će rješavati stvari koje niti jedan maj- 
mun nikad nije riješio ... 

ćovjek je najsavršeniji stvor na 
ovom planetu. On svojim ponaša- 
njem potpuno potvrđuje spomenuto 
pravilo: što je neko biće dalje odma- 
klo u svom biološkom razvitku njego- 
vo se mladunče intenzivnije »voli ig- 
rati«. Za dokaz usporedimo gradaciju 
intenziteta u igri, recimo ovim redom: 
tele, mačkica, mladunče majmuna i 

- dijete u dobi od 2-5 godina! 

U prirodi se igraju sva 
»djeca« ali samo 
poneki od odraslih ... 

Odraslu mačku nećemo nikada vi- 
djeti da se igra »zbog svoje vlastite 
potrebe«. Ona to čini samo kad mora 
biti partner svom mačetu. »Stari ma- 
čor« s negodovanjem odbija i svaku 
pomisao na neku nestašnu igru s ma- 
lim mačićima. Odraslu kravu ne mo- 
žemo ni zamisliti da bi se igrala. 

Ali, ipak — i nešto starijim majmu- 
nima igra nije baš sasvim strana 
stvar. Oni se pritom znadu i podosta 
ceriti i kreveljiti (čudno, zašto se baš 
ovdje m o r a m prisjetiti naših toliko 
dragih urlatora s »modernih« estrada 
i nekih »suvremenih« emisija s naše 
televizije! Uostalom, naši »suvreme- 
ni« urlatori ne samo da se na pozor- 
nici upravo nenadmašivo krevelje, 
nego još i u r I a j u što pravi majmu- 
ni još ipak nisu naučili!). I onda još 
dođe netko pa kaže da čovjek nije 
najdalje(!) odmakao u svom razvitku 
na ovom planetu ... 

Gledajući »igru« odraslih životinja 
stječemo dojam da ta igra kod njih 
više nije, kao kod njih'ove mladunča- 
di, neka »igra radi igre« nego da igra 
odraslih najčešće ima neki drugi smi- 
sao: naprimjer, mačka-mati igra se sa 
svojim mačetom tek kad je ono svo- 
jim upornim ponašanjem »prisili« na 
to. Odrasli majmun, kad se »igra« ne 
igra se kao mladi, nego najčešće 

m v 

Ш) Г 




/ т 

premece i ogledava (kao da »ispitu- 
je«!) predmete. To je više kao zado- 
voljavanje radoz nalosti. A ra- 
doznalost je, uz igru, jedan od najve- 
ćih motora svakog napredovanja u 
carstvu živih bića. Naime, za rado- 
znalost vrijedi isto pravilo, kao i za 
igru: što je neka životinja radoznalija 
— ona se nalazi na višem stupnju 
razvitka. Cimpanza je daleko, upravo 
neprispodobivo radoznaliji od, reci- 
mo, krave ili medvjeda, a najradozna- 
lije biće u svemiru je - čovjek (Neki 
čak smatraju da čovjek nije rado- 
znao - ne bi nikada ni postao »sa- 
piens«). 


»Panem et circenses« 
(»Kruha i cirkusarija«) 

— poklič dokonih 
Rimljana 

Vec su stari Rimljani poznavali 
»devizu masa« - Panem et circen- 
ses! (što se obično prevodi sa »kruha 
i igara!« ali, doslovniji prijevod bi oči- 
to bio - »kruha i cirkusarija«! 

Naravno, igra je prirodna potreba 
svih razvijenijih živih bica, pa tako i 
čovjeka. A igra nije potrebna samo 
mladunčadi i mladima, nego i odrasli- 
ma. Ta kako bi bio dosadan ovaj svi- 
jet kad bi se odrasli držali kao mumi- 
je ili kad bi samo »filozofirali«. Ćovjek 
treba da se zabavi, jer je zabava na- 
prosto — nešto »Ijudsko«. Ona je i 
najbolji odmor nakon napora, napose 
duševnog. Osim toga, čovjek je po 
svojoj prirodi jedno izrazito »aktivno 
biće«: on, ako ne spava, on se m o - 
r a nečim »baviti« da bi ispunio svoje 
slobodno vrijeme. To je njegova po- 
treba za »punocom života«, jer bi mu 
inače nastala kao neka praznina, koja 
bi prouzročila, u najmanju ruku, osje- 
caj dosade, ako ne i štogod gore. 

Ali, čovjek je i umno bice (»sa- 
piens«), On je čak i j e d i n i nosilac 
svemirske misli u čitavom 
(dosad nam poznatom!) svemiru, pa 
je, kao takav, u neku ruku i k o z - 
m i č k i odgovorno biće pred licem 
cijelog kozmosa. 


*) Te *cirkussrije « nisu baš uvijek ni bile sasvim 
r\pdužne »igre« pri kraju borbe gladijatora znah 
su nrnski carevi (pa i građani-gledaocii) dati po 
znati гпак zvam »polfice verso « ( pafac prema do 
Ije«) što je značilo da su izrićito zahtijevali vidjett 
onaj mučni pnzor (barem mućan za nas, danas) 
da pobjednik -gladifator pred čitavim gledalištem 
prereze kratkim mačem vrat svom pobijeđenom 
kotegr te se >igra* za tu dičnu publiku završavala 
šiktanjem krvi iz vrata jadne zrtve i njegovim 
očajnim trzajima u samrtnom hropcu Lijepa 
•>igrazar ne? 



Člni mi se, stara moja, da 
ćemo morati sve započeti 
iznova . . . 


A takvo bice, igra ne bi trebala (a 
niti smjela) degradirati na »duhovnu« 
razinu nekih njegovih »rođaka« što se 
još i dandanašnji veru i krevelje po 
drveću tropskih prašuma. 

A niti sama »igra radi igre« ne mora 
baš uvijek biti ni neka sasvim neduž- 
na stvar. Za dokaz tome ne moramo 
posezati čak ni za scenama iz borbi 
gladijatora u starom Rimu. 

Upravo se s tim u vezi prisjetim 
jednog slučaja iz moje mladosti: je- 
dan moj prijatelj, radnik, vratio se s 
rada iz Njemačke. A bilo je to upravo 
u ono zlosretno doba kad je Hitler sa 
čoporom svojih »tjelohranitelja« do- 
šao na vlast, ili kako neki kažu - »ro- 
doljubivo zajašio na grbaču svog vla- 
stitog naroda«. Taj mi je prijatelj tada 
sa čuđenjem ispričao kako se mladi 
Nijemci — radnici za vrijeme odmora 
u tvornici često igraju tako da jedni 
na druge oko strojeva bacaju loptice 
načinjene od zgužvanog papira. Nit- 
ko da bi tu igrao makar šah a kamoli 
da bi zapodjeo neku ozbiljniju disku- 
siju. Igrali su se naprosto - reče moj 
prijatelj — kao mala djeca. 

Kada sam se (na nesreću) nekoliko 
godina kasnije, s tako »odgojenim« 
mladim Nijemcima (a tada okupatori- 
ma naše zemlje)stjecajem okolnosti 
našao u borbi »prsa o prsa« - srljali 
su na nas bezglavo, naprosto kao 
bezumna stoka (a mi smo neki mislili 
da ce njemački radnici »podići revo 
luciju« kada ih Hitler potjera u rat pro- 
tiv prve socijalističke države ...). 


Ti mladi Nijemci nisu tada znali za 
ništa drugo osim za - »Befehl« (na- 
ređenje!). Dakako, oni nisu ni naučili 
da išta misle s v o j o m vlastitom gla- 
vom Uostalom, ne trebamo se ništa 
tome čuditi, jer nam je vec ranije i 
sama njihova »igra« pokazala koliko 
je jadno bio oskudan sadržaj njihova 
duševnog života 

Homo ludens se već 
počeo »igrati« u 
svemiru . . . 

Ćovjek-dvonožac (kako ga običa- 
vaju nazivati neki biolozi, za razliku 
od njegovih četveronožnih »rođa- 
ka«), taj nekadašnji potrkušac i spi- 
Ijar, zakoračio je već i u zagonetna 
svemirska prostranstva. Čovjek so- 
bom nosi u svemir svoju kompletnn 
Ijudsku ličnost, tj. ne samo ličnost sa- 
piensa i fabera nego i ličnost »luden- 
sa«. 

A svemirom vec lete tisuce i tisuce 
umjetnih satelita koji su p o t e n c i - 
jalni nosioci hidrogenskih 
bombi! 

To nije više » grudanje« papirnatim 
lopticama djetinjastih mladica! 

Tu je »u igri« i sama sudbina čita 
vog našeg planeta i čitavog čovje- 
čanstva pa i nas samih a i naše djece 
i djece naše djece ... 

U ozbiljnim i sudbonosnim stvari 
ma treba se ipak biti više sapiens ne- 
go »ludens«. 

Homo ludens može biti svatko. Ig- 
rati se zna i maće, i zečic i mali maj- 
mun. Tu ne treba m učenja ni odgoja. 

Ni pameti. 

čovjek se, u stvari, rađa kao lu- 
dens a sapiens u pravom smislu riječi 
postaje tek zahvaljujući svom 
učenju i u m i j e ć u svojih o d g o 
j i t e I j a ! 

I zato na kraju i opet ponavljamo 
onu zanimljivu misao jednog tražioca 
istine o svijetu i životu: 

»Svemirska sudbina ovog svijeta 
neće se odlučiti ni na nebesima, ni u 
generalštabovima velesila nego - u 
dječjim vrtićima našeg planeta«. 

Dr Gabrijel Divjanović 


0 Ovaj citat kao i crtez uzeti su iz poznate knjigc 
astronoma Drama u svemiru *. 















RIJESENA VJEKOVNA ZAGONETKA 
.GOLEMOG MJESECA’ NA HORIZDNTU 


Od davnine Ijudi zive u uvjerenju 
da je Mjesec vect kad tzlazi (ili za- 
lazi) na horizontu, nego kad sja viso- 
ko na nebu. 

Međutim, objektivno uzeto 
stvar je potpuno suprotna: Mjesec 
nam je, naime, bliži za ćitav jedan 
polumjer Zemijine kugle, kad je viso- 
ko pri zenitu (vidi crtežl), pa bi, pre 
ma tome, trebao bi da nam - kad 
je visoko - čak izgleda i veci a ni- 
posto manji. Znademo čak da bi nam 
trebao izgledati veći za jednu šezde- 
setinu, jer njegova udaljenost od sre 
dišta Zemlje iznosi 60 Zemljinih polu- 
mjera (»60 r«), 

I zaista, ako naše »varljivo Ijudsko 
окоч zamijenimo »objektivnom« tj. 
nepogrešivom fotokamerom, pa sni- 
mimo Mjesec najprije pri horizontu a 
zatim i pri zenitu te usporedimo ove 


dvije snimke — vidjet cemo da je 
Mjesec pri zenitu stvarno veci a ne 
manji. I to veci — upravo za jednu 
šezdesetinu 

Dakle, nase nas oko 
vara. 

Da nas oko vara to su Ijudi, dodu 
še, znali vec poodavno, ali vjekovi 
ma, pa čak i tisucljecima, nisu znali 
pravilno riješiti zagonetku - zašto 
nam se Mjesec pri horizontu ipak pri- 
činja vecim, iako logično moramo za- 
kljućiti da bi on tada trebao izgledati 
manji. 

Naime, vecina je Ijudi (pa i ućenja- 
ka) donedavna živjela u uvjerenju da 
nas naše oko vara zbog toga što ve- 
lićinu Mjeseca, kad je on nisko, re- 
dovno uspoređujemo s dalekim 

predmetima koji se nalaze na hori- 
zontu (s nekom kucicom, drvetom i 
sl ), pa nam se Mjesec zbog takvog 
usporedivanja čini neobićno golem, 
kojiput čak i ogroman prema tim da- 
lekim predmetima koji prema Mjese 
cu izgledaju sicusni. 

Ali, nedavno su psiholozi e s k 
p e r i m e n t a I n o dokazali da ta- 
kvo tumaćenje o ■ golemom Mjesecu 
na horizontu« nikako nije »ono pravo« 
objašnjenje za tu neobičnu pojavu 

A upravo rješenje te vjekovne za 
gonetke pokazalo se ćak i potpuno 
neoćekivanim, upravo iznenaduju- 
cim; naime, ako radi esperimenta na 
pravimo u potpuno tamnoj prostoriji 
dva potpuno jednaka vještačka 
1 Mjeseca« tako da jedan bude »do- 
Ije« (kao pri horizontu) a drugi »gore« 
(kao pri zenitu), onda ce promatrač 

isto tako kao i u prirodi — vidjeti 
donji« Mjesec vecim. iako tu nema 
nikakvog drveta ni kucice za uspore- 
đivanje. 

Međutim, ako promatrača postavi- 
mo na prikladni p o k r e t n i naslo- 
njač, koji se može Ijuljati u smjeru 
naprijed - natrag - pa promatrača 
»zaljuljamo« tako da n e m o r a 
pokretati oči (zapravo, da ne 
mora zakretati oćne jabućice) od 
»dolje« prema »gore« kad prelazi po- 
gledom od niskog prema višem Mje- 
secu — onda se njemu oba Mjeseca 
čine potpuno jednakima! 

Dakle, za »i I u z i j u « (kako psi- 
holozi zovu tu varku vida) o »gole- 
mom Mjesecu na horizontu« nije kri 
vo usporedivanje dalekih predmeta 
na horizontu kako se to tisucljecima 
smatralo — nego do te neobićne var- 
ke vida dolazi zbog fizioloških po 
sljedica zakretanja očiju u smjeru od 
»dolje« prema »gore«. 

(Prema američkom sveučili- 
šnom udžbeniku psihologije 
KRECH-KRUTCHFIELD prire- 

dio Dr G. D.) 

Nase nas oko grdno vara! Kad nam je, naime, Mjesec 
nisko pri horizontu, čini nam se mnogo većim nego 
kada sja visoko na nebu, iako je pri horizontu od nas 
delje za citav jedan polumjer (poluprečnik) Zemlje. Ti- 
sućljećima Ijudi nisu znali ispravno objasniti tu para- 
doksalnu »optičku varku« — možda zato što je konač- 
no rješenje te »nebeske zagonetke« dalo posve neo- 
čekivani rezultat? 








ASTFONOMUAIMAI 
, DUHOVNE OČI’ 


Prvi izvori iz kojih su potekli i 
prvi potočići Ijudskog astronom- 
skog znanja bili su prvenstveno 
praktične prirode. Već su prije vi- 
še tisuća godina Ijudi zapazili da 
je ono što je bilo najznačajnije za 
njihov život — dolazak proljeća, 
žetva, početak jesenjskih hladno- 
ća i slično — neposredno veza- 
no s promjenama izgleda zvjez- 
danog neba, s »hodom« Sunca 
po nebu.... 

A i oni, koji su bili prinuđeni da 
u potrazi za plodonosnijim tlom i 
ispašom preseljavaju u druge 
krajeve, shvatili su da je zvjezda- 
no nebo iznad njihovih glava 
ustvari stalan i nepogrešiv vodič 
- na putovanjima L. kopnom i 
morem. 

Tako je, eto, astronomija nikla 
u prvom redu na plodnom tlu 
prakse. Osobito je to vidljivo u 
čuvenoj astronomskoj baštini 
drevnog Egipta i Babilona. Tamo 
je, uz ostalo, bilo vrlo važno znati 
kada će početi redovna razlijeva- 
nja Nila, Tigrisa ili Eufrata. I to se 
vrijeme točno utvrđivalo pomoću 
izgleda zvjezdanog neba... 

Ali to veličanstveno nebo - sa 
svim svojim zvijezdama, velikim i 
malim, sjajnim i jedva primjetnim, 
s blistavim tragovima meteora i 
ponekad čudovišnim repom ko- 
meta s pomrčinama Sunca i Mje- 
seca — izazivalo je u mnogim 
pokoljenja naših najstarijih pre- 
daka i zebnju pred njegovim taj- 
nama, i nesavladivu želju odgo- 
netati ih. I zato, kad su već prak- 
tične potrebe Ijudske začele ast 
ronomiju, njenom porođaju i da- 
Ijem ’napretku kumovala je du- 
hoyna žeđ za potpunijim zna- 
njem: gdje smo mi to, sto je to 
;znad nas, što je svemir? 

/ Astronomija je sve više dobi- 
vala i »duhovne oči«. 

Pomislimo samo... 

I tu bi vrijedilo sada načiniti je- 
dan mali misaoni izlet. Pomislimo 
samo: da nema razuma u svemi- 
ru, da se nisu razvili Ijudi, a pre- 


ma tome ni astronomija, svemir 
bi, naravno, ipak postojao sa svo- 
jim milijardama i milijardama ga- 
laktika i mnogim milijardama mili- 
jardi zvijezda i planeta u njima. I 
beskrajna materija svemira i dalje 
bi se mijenjala i stvarala nove 
oblike u svom grandioznom obr- 
tanju, a da nitko i nikada 
ne bi »saznao« čak ni to da taj 
neobuhvatni svemir uopće posto- 
ji, da uopće igdje i š t o postoji, 
da uopće postoji »postojanje«... 
A on bi ipak, gluh, slijep i ni od 
koga upoznat i viđen, oduvijek, i 
dalje zauvijek postojao i obrtao 
se sam u sebi i u svojoj besko- 
načnosti. 

Ćudno nam je kad tako predo- 
čimo tu neumoljivu objektivnu 
stvarnost - beskrajnu vječnu 
materiju koja je dovoljna samoj 
sebi i čiji je »uzrok« u njoj samoj. 
I osjećamo jezu od njene apso- 
lutne snage i njenog apsolutnog 
trajanja. No, što se može - to 
je upravo svemir... I divimo mu 
se. A astronomiju upućujemo k 
njemu da bi ga bolje upoznali. 

»Duhovne oči« se 
razvijaju 

Ali vratimo se s ovog kratkog 
izleta što smo ga načinili u beži- 
votnost. Materija, naime, ipak 
nužno rađa život, zatim život — 
bar ponegdje — nužno rađa ra- 
zum, među razumnim su i Ijudi, a 
s njima je, eto - i njihova astro- 
nomija, najstarija znanost Ijudska. 

I ta astronomija, kako je već re- 
čeno, svojim »praktičnim očima« 
služila je služit će itekako važnim 
praktičnim potrebama čovjeka, a 
svojim »duhovnim očima« — nje- 
ovim duhovnim potrebama. 
trogo znanstvena filozofija 
neodvojiva je od prirodoznanstva 
- ona se mora prožimati i s ast- 
ronomijom. Ali kada se to počelo 
ostvarivati? 

Oni već spomenuti, jedva vid- 
Ijivi potočići astronomskog zna- 
nja, morali su vjekovima teći, da 
bi se pretvarali u rijeku sveobu- 


hvatnog znanja - sve veću, širu, 
i sve veličanstveniju - i da bi 
»duhovne oči« astronomije s tim 
historijskim tokom sve ispravnije 
gledale... 

Zabluda duga 1500 
godina 

A sve se to odigravalo u tri os- 
novne ere. Najprije - kad su se 
naši najdalji preci tek počeli za- 
gledavati u nebo i zapažati, kao 
što je već rečno, ponešto od 
onoga što je moglo biti od koristi 
njima na zemlji — »duhovne oči« 
astronomije nisu vidjele baš mno- 
go od stvarne istine. One su gle- 
dale samo do razine tadašnjin 
vjerskih predrasuda, mitova i su- 
jevjerja. Posebnu je počast uži- 
vala astrologija, lažna nauka pre- 
ma kojoj sudbinu svakog pojedi- 
nog čovjeka kroje zvijezde. (Da- 
nas, razumije se, nijedan stvarno 
obrazovan čovjek neće se ozbilj- 
no predavati besmislicama koje- 
kakvih »horoskopa«). 

No ipak, već tokom te prve ere 
astronomija je svojim »praktičnim 
očima« utvrdila i proračunala vrlo 
mnogo - o kretanju planeta i 
uopće nebeskih tijela. A starogr- 
čki učenjak Ptolomej je u II stolje- 
ću prije n. e. sakupio i ujedinio 
radove dotada najistaknutijih ast- 
ronoma i drugih učenjaka. No, 
»duhovne oči« dotada vladajuće 
astronomije nisu još bile ugledale 
neke osnovne istine potrebne i fi- 
lozofiji, odnosno, sagledavanju 
čovjekovg mjesta u svemiru. 

Zemlja je proglašavana sredi- 
štem svemira oko kojeg se okre- 
ću i Sunce, i Mjesec, planeti i zvi- 
jezde. I u toku 1500 godina Ijudi 
su vjerovali u tu zabludu koja je 
tada predstavljala i vjersko shva- 
ćanje. 

Tko je »zaustavio« 
Sunce... 

Veliki prijelom u astronomiji — 
posebno u gledanju njenih »du- 
hovnih očiju« - približavao se s 







velikim društvenim promjenama 
koje su počele sazrijevati otprili- 
ke od XV stoljeća. »Kotač povije- 
sti« se neumitno kretao — napre- 
dovala je i znanost. 

I upravo je tada veliki poljski 
učenjak Nikola Kopernik — čiju 
smo 500-godišnjicu rođenja slavi- 
li prije šest godina - otkrio da 
nije istina ono što svi »vide«, da 
se Sunce okreće oko Zemlje, ne- 
go je upravo obrnuto. Zato i na 
pijedestalu njegovog spomenika 
u Varšavi piše: »Solis stator, Ter- 
тае motor« (što znači — zausta- 
vio je Sunce, a pokrenuo Zem- 
Iju). 

I tako otpočinje druga era u 
astronomskoj znanosti. Početkom 
XVII stoljeća Galilei naučno 
potvrđuje Kopernikovo otkriće, a 
Kepler utvrđuje k a k o se planeti 
kreću oko Sunca da bi nešto ka- 
snije genijalni Newton sa svojim 
zakonima mehanike i univerzalne 
gravitacije pokazao i zašto se oni 
kreću upravo na takav način. 

Na ovakvim čvrstim znanstve- 
nim temeljima koje su postavili 
Kopernik, Galilei, Kepler i Newton 
podiže se zatim suvremena ast- 
ronomija. Ona se služi sve savr- 
šenijim sredstvima promatranja i 
sve kompliciranijim proračunava- 
njima. Otkrivaju se mnoge tajne 
neba. Blistaju imena mnogih veli- 
kih umova astronomije. I sve to 
na istom naučnom temelju... 

Širom otvorene 
»duhovne oči« 

Svojim besmrtnim djelom Kopernik nije 
samo otvorio jasan praktičan put astrono- 
miji u novu eru, nego je ujedno širom otvo- 
rio znanosti i »duhovne oci«. To je bila pra- 
va revolucija na području znanosti, u filo- 
zofiji, dakle - u čovjekovu pogledu na 
svijet. To je bio konačan raskid prirodo- 
znanstva s vjerskim predrasudama. 

Astronomija je tako svojim »duhovnim 
očima« sagledala da nitko nije stvorio i po- 
stavio Zemlju i čovjeka na njoj u središte 
svemira, jer je čovjek zajedno sa svojim 
planetom samo nezamislivo ništavni djelić 
postojećeg svijeta i da se sve odvija po 
nenarušivim zakonima beskrajne materije. 
Istina, čovjek kao jedan od djelića materije 
koja misli, tim samim je i veličanstven dio 
prirode! 

Zahvaljujući tadašnjim »duhovnim oči- 
ma« astronomije već je besmrtni i junački 
Giordano Bruno - koji je 1601. godine 
spaljen na lomači - dokazivao ne samo 
da je svemir materijalan i beskonačan u 
prostoru i vremenu, nego da i nebeska ti- 


jela »nose slična ili još savršenija bića ne- 
go što ih nosi čovjekova Zemlja«... 

Eto, koliko su već tada bile široke otvo- 
rene »duhovne oči« astronomije. 

Ključevi i za najveće 
filozofske probleme 

Napokon dolazi i XX stoljeće, te s njim 
uskoro i treća era astronomije. Kao zna- 
nost koja proučava kretanje, građu i razvi- 
tak nebeskih tijela i njihovih sistema, ona 
se stalno i sve bolje naoružava sredstvima 
promatranja (sve savršeniji teleskopi, 
spektrometri, fotometri itd.). No svezak 
svojih ključeva za otkrivanje tajni svemira 
astronomija u posljednje vrijeme dopunja- 
va još i efikasnom radio-astronomijom, in- 
fracrvenim teleskopima, prijemnicima ultra- 
Ijubjčastog, rendgenskog i gama-zračenja 
i još mnogim drugim tehničkim usavršava- 
njima i metodama. 

S tim svojim novim i neobično daleko- 
vidnim »praktičnim očima« i sa starim svo- 
jim zjenicama - teleskopima koji među- 
tim danas već imaju zrcala čak od 5 i 6 
metara u promjeru - astronomija se za- 
pravo već ne zagledava samo u milijarde 
zvijezda, nego i u milijarde galaktika, tako- 
reći u čitav »naš svemir«. A takve čudesne 
»praktične oči« istovremeno su i 
»duhovne«, jer služeći se njima konkretna 
astronomija ujedno pronalazi ključeve i za 
najveće filozofske probleme. 

U prvom redu, danas se kao na dlanu 
može vidjeti da ne samo što Zemlja nije 
središte Sunčevog sistema, nego ni taj si- 
stem nije središte Galaktike, a ni sama ta 
Galaktika nije nikakvo središte među više 
od stotina milijardi drugih galaktika u sve- 
miru. Mi, dakle, nismo nikakvi »odabranici«, 
i u »našem svemiru« nužno moraju posto- 
jati i druga razumna bića. 

A prastara filozofska pitanja beskonač- 
nosti prostora i vremena? Otkad je genijal- 
ni Einstein počeo »savijati« prostor i uka- 
zao da »naš svemir« u principu može biti 
i »zatvoren«, tj. konačan u prostoru, filozo- 
fija se našla na mukama. Sav postojeći svi- 
jet je beskonačan, ali kako - u kom smi- 
slu? Ako je »naš svemir« zaista konačan, 
postoji li još bezbroj drugih svemira itd.. 

I još nešto. Aštronomija je — razumije 
se, oslanjajući se na fizfku i matematiku - 
utvrdila da »naš svemir« nije stacioniran, 
nego da se širi silnom brzinom nakon svo- 
je praiskonske apokaliptičke eksplozije. A 
proučavajući to širenje, izračunavajući ma- 
su materije svemira, tj. vrlo konkretnim me- 
todama, pokušava se zaključiti da li će se 
on širiti i dalje u beskraj, da li je ipak bes- 
konačan. Eto, kako su ovdje »praktične 
oči« astronomije istovremeno i »duhovne« 

- filozofske. 

Proučavajući svemir kao cjelinu, astro- 
nomija se danas tijesno prožima s teorij- 
skom fizikom i filozofijom. 

Arkadije Rudomino, 
suradnik Zvjezdarnice 



XIASTR0N0MSKI 

OMLADINSKI 

KAMP 

U PRVIĆ-LUCI 

Na otoku Prviću u Prvić-Luci odr- 
žan je XI astronomski omladinski 
kamp pokreta »Nauku mladima« uz 
sudjelovanje Zvjezdarnice iz Zagre- 
ba, Astronomsko-astronautičkog dru- 
štva SRH, Astronomske sekcije šibe- 
nik, Općinske konferencije Narodne 
tehnike Šibenik i društva »Naša Dje- 
ca« iz Šibenika. Kamp je održan od 
20. do 30. VII 79. a glavna tema mu 
je bila: PLANETARNI SUSTAV. Pre- 
davači su bili stručnjaci iz astronom- 
skih opservatorija i fakulteta, a de- 
monstratori su bili studenti i članovi 
astronomskih organizacija. Ukupno 
je bilo 60 sudionika iz Hrvatske, Slo- 
venije, Bosne i Hercegovine, Make- 
donije i Srbije. Gosti u kampu su bili 
i upravitelji Milan Belik i Igor Chro- 
mek iz Slovačkih zviezdarnica u Hur- 
banovu i Banskoj Bystrici. 2. B. 

ŠKOLA MLADIH 
ASTR0N0MA 
NA »OTOKU 
MLADOSTI 79« 

Za brigadire ORA-e »Otok Mlado- 
sti«, a to je otok Obonian kod šibe-, 
nika, organizirana je ŠKOLA MLA- 
DIH ASTRONOMA za sve četiri 
smjene. Osnovni cilj te škole je bio 
upoznavanje brigadira sa suvreme- 
nim pogledom na svemir. Predavanja 
su bila popraćena projekcijama i fil- 
movima, a sa nekoliko teleskopa pro- 
matralo se Sunce, Mjesec i zvijezde. 
Organizator ove škole bio je pokret 
NAUKU MLADIMA, uz sudjelovanje 
Astronomske sekcije šibenik i Zvjez- 
darnice u Zagrebu. Voditelji škole su 
bili studenti astronomije i PMF u Za- 
grebu: Miroslav Berić, Bojan Vršnak 
i Hrvoje Božić, a pomagali su im 
omladinci-članovi astronomskih dru- 
štava iz Zagreba i Varaždina. 

z. в. 

NOVE KNJIGE I 
PUBLIKAOIDE 

M. Milanković: KROZ VASIONU I VEKOVE Povodom 100 - 
obljetnice rođenja poznatog astronoma Milutina Milankovića u iz- 
danju beogradskog NOLIT-a izišlo je V izdanje njegove populame 
knjige »Kroz vasionu i vekove«. Predgovor je napisao naš poznati 
astronom M. Ševarlić, koji je izvršio i neke ispravke u vezi najno- 
vijih otkrića u astronomiji. Cijena knjige je 150 dinara, a može se 
dobiti u gotovo svim knjižarama. 

M. Prosen: OSNOVE ZVEZDNE FOTOMETRDE. Astronomsko 
društvo Davornik iz Ljubljane izdalo je publikaciju o osnovama 
zvjezdane fotometrije koja je namijenjena amaterima astronomi- 
ma, astronomskim grupama po školama, kao i svima onima koje 
interesira ovo područje astronomije. Cijena publikacije je 20 dina- 
ra. Ima 24 stranice, a naručuje se na adresu: Astronomsko društvo 
lavornik, 61101 Ljubljana, p.p. 504. 

H. Mikuž, M. Prosen i 1 Šoba: PRVI ASTRONOMSKI TABOR V 
SLOVENIJI. U ovoj publikaciji sa crno-bijelim i kolor slikama opisan 
je prvi omladinski astronomski kamp (ili tabor) u Sloveniji, rezultati 
opažanja i dr. Cijena je 60 dinara. Ima 40 stranica, a naručuje se 
na adresu: Astronomsko društvo lavornik, 61101 Ljubljana, p. p. 
504. 

M. Muminović: ZV3EZDANE STAZE (priručna astrognozija), na- 
ručuje se na adresu: UAI, 71001 Sarajevo, Maršala Tita 44. p. p. 
97. 

Preporučujemo također: 

»NAŠE NEBO« - Astronomske efemeride 1979., izdanje: Ast- 
ronomsko-geofizikalni observatorij Univerze v Ljubljani. p. p. 20, 

cijena 40 din. ... 

U izdanju »Male znanstvene knjižnice Hrvatskog prirodoslovnog 

društva« u Zagrebu, izašle su nedavno dvije publikacije: 

dr Davorin Bazjanac: SUVREMENA ASTRONAUTtČKA ISTRAŽI- 
VANJA SVEMIRA, 78 str., cijena 20 din. 

dr losip Mokrović: POTRES I EFEKTI POTRESA, 48 str., cijena 
15 din. Naručiti kod: Hrvatsko prirodoslovno društvo Zagreb, pp 
258. 

Nova biblioteka ANTARES 

Izdavaćko poduzeće »Svetlost« (Kragujevac) pokrenulo je je- 
dinstvenu naučno-populamu biblioteku ANTARES u kojoj će se 
objavljivati najzanimljivije teme iz svijeta suvremene znanosti. 
Ove godine izlazi prvo kolo od tri knjige, a našim čitateljima po- 
sebno preporučamo ove dvije: 

1. NOVO NEBO NAD NAMA (Horizonti moderne astronomije) 
Ova je knjiga zbirka odabranih tekstova iz poznatog američkog 
ćasopisa »Astronomy« u kojem vodeći svjetski stručnjaci obja- 
šnjavaju jednostavnim jezikom vrhunske domete moderne astro- 
nomije. 

2. SETI (traganje za vanzemaljskim razumom) 

Ova je knjiga pionirsko izdanje kod nas. Prvi puta se na na- 
šem jeziku pojavljuje djelo u kojem se na stručan, meritoran način 
iznosi tema o razumnom životu u svemiru (SETI je inaće kratica 
engleskog uobičajenog termina »Search for Extraterrestrial Intelli- 
gence« — Traganje za vanzemaljskim razumom). 

Knjigu su napisali najpoznatiji autori kao Sagan, Šklovski, Ma- 
cvey, Verscuure... Preporučamo prije svega svim nastavnicima 
prirodnih predmeta kao izuzetnu temu koja se može primijeniti u 
nastavi i vanškolskoj aktivnosti. 

Knjige se mogu naručiti direktno od izdavača (»Svetlost« 
34000 Kragujevac 21. oktobra 13. (Na dopisnici navedite naslov 
knjige i svoju adresu, a plaća se poštaru prilikom preuzimanja 
pošiljke). Cijena 190 din, tvrdi uvez, 200 stranica 


Slika na posljednjoj stranici: 7 

Pokrovi lave na Jupitrovom satelitu — Kalistu. Snimio Voya- 
ger-1 u ožujku mjesecu ove godine s udaljenosti od 123.000 
kilometara. 

Odgovori na pitanja iz 
prošlog broja (br. 6, 

1978779.) 

Pitanje: 1. Koje godine je prvi puta iz* 
mjerena udaljenost od nas do neke zvijez- 
de? Navedite ime astronoma koji je to iz* 
računao. 

Odgovor: 1838. god., Bessel. 

Pitanje: 2. Koje predjele na nebu popu 
larno nazivamo »vrećama ugljena«? 

Odgovor: Tamne predjele u našoj Ga 
laktici — Mliječnoj stazi. 

Pitanje: 3. Navedite četiri prvootkrivena 
Jupitrova, tzv. »Galilejeva satelita» 

Odgovor: lo, Evropa, Gammed i Kalisto. 

Pitanje: 4. U smjeru kojeg zviježđa se 
nalazi središte naše Galaktike? 

Odgovor: U smjeru zviježđa Strijelca. 

Pitanje: 5. Dne 21. srpnja 1979. navršava 
se deset godina od jednog poznatog ast- 
ronautićkog pothvata. Koji je to potnvat? 

Odgovor: Američki brod »Orao» spustio 
prve Ijude na Mjesec 

Rezultati nagradnog 
natječaja iz br. 5. 1978/79. 

1. nagrada: Ante Kljajić, Split, 2. nagra- 
da: Darko Šadek, Đurđevac, 3. Tome Ko- 
neski, Skoplje, 4. Miroslav Kovaček, Lud- 
breg, 5. Tihomil Horvat, Lopatinec, 6. Gor- 
dana Taskovic, Prokuplje, 7. Robert Suba- 
šić, Sisak, 8. nagrada: Goran Bjelakovic, 
Niš. 

Rezultati nagradnog 
natječaja iz br. 6, 1978/79. 

1. nagrada: Bojana Simic, Sarajevo, 2 
nagrada: Ljubica Varga, Mala Subotica, 3. 
Milan Ladović, Mostar, 4. Zorko lovanovic, 
Valjevo, 5. Zvonko Gašparević, Osijek, 6. 
Slobodan Videnović, Knjaževac, 7. Kreši- 
mir Novačić, Popovača, 8 Dragomir Gube 
rinić, Kotor. 

Novi nagradni natječaj 

1 Koji nebeski objekt je po svojim di- 
menzijama (promjeru), osim Sunca, najve- 
ci u Sunćevu sistemu? 

2. Koja se poznata zvijezda na 
lazi u repu Malog Medvjeda? 

3 Na kojem je planetu osim Zemlje ta 
kođer utvrđena pojava polarnog svjetla? 

4 Da li ce se planet Venera moci pro- 
matrati ove godine i na kojem dijelu neba? 

5. Znamo da su Sunce i Mjesec na ne- 
bu prividno jednake veličine. Međutim, na- 
vedite koliko) je \ puta , Sunce udaljenije 
od Zemlje nego Mjesec (približno)! 


I nagrada: Astronomski atlas, II Tamo 
gdje se zvijezde rađaju III nagra- 
da. knjiga Zvijezde, pulsari, kolapsari, IV 
nagrada: knjiga »Drama u svemiru«, V na- 
grada: pretplata na časopis »ćovjek i sve 
mir«, VI nagrada: Karta zvjezdanog neba 
VII nagrada: karta »Sunčev sustav«. 

Rješenja za natječaj šalju se na adresu 
Zvjezdarnica, 41001 Zagreb, Opatićka 22, 
pp 943. Rok natječaja 30. rujna (septem 
bar) 1979. (Odgovore molimo poslati na 
poštanskoj dopisnici). 

l^umovska Slama (Mliječni Put) se pro- 
teže od sjeveroistočnog obzora, preko 
zenita, prema jugozapadnom obzoru. U 
njenom tragu nižu se zviježđa: Kočijaš sa 
sjajnom Kapelom, Perzej, Kasiopeja, Ce- 
fej, Labud sa supergigantom Denebom, 
koji je u blizini zenita, Orao, Zmijonosac, 
Strijelac i škorpion. Ispod Labuda, u prav- 
cu jugozapada, mogu se opaziti čuvene 
»vreće ugljena« u Kumovskoj Slami i jasno 
je uočljivo da se Kumovska Slama dijeli u 
dva kraka, koji se razdvojeni spuštaju pre- 
ma obzoru. 

Veliki je Medvjed dosta nisko nad sje- 
verozapadnim obzorom, a dugački Zmaj, 
koji se proteže između Velikog i Malog 
Medvjeda, visoko je uzdigao glavu i upe- 
rio je prema Herkulu i prekrasnom malom 
zviježđu Lire sa sjajnom Vegom. Zapadni- 
je od tijela Zmaja lako se može zapaziti 
lik Volara s blistavim Arkturom. 

Na južnom nebu najljepši prizor pred- 
stavlja blještava Kumovska Slama. Nešto 
više zapadno od njenog traga smjestili su 
se već spomenuti Herkul i Lira, a istočno 
od Kumovske Slame nalaze se zviježđa 
Dupin, Vodenjak i Загас. 

Upoznajmo zvi- 
ježcSa 

Zvijezde, sjajna sunca što čine našu 
Galaktiku (»Kumovsku Slamu«), nalaze se 
na različitim udaljenostima od Zemlje, raz- 
licitih su veličina, boja i sjaja. Većina od 
njih, za zemaljska su mjerila neopisivo da- 
leko i mada se svaka zvijezda kreće u Ga- 
laktici različitom brzinom, nama na Zemlji, 
čini se kao da miruju. Većina od njih, za- 
mjetljivo se »pomakne« na nebeskom svo- 
du tek nakon tisuća godina. Zato nam se 
njihov raspored na nebeskom svodu čini 
stalan i Ijudi koji su, iz noći u noć, okretali 
oči k nebu, ne samo da su zapazili tu po- 
jedinost, već su i uz pomoć mnogo mašte, 
koja je svojstvena Ijudskom biću, određe- 
nim likovima pridavali i određeno znače- 
nje 

Zaustavimo se malo na poznatom nam 
liku Velikog Medvjeda. Njegov su dio »Ve- 
lika Kola«, koja tvore sedam najsjajnijih 
zvijezda ovog zviježđa. Četiri čine četve- 

rokut odnosno trapez, a ostale tri formiraju 
rudo. Sve su približno 2 m (m je prividna 
zvijezdana veličina), osim (delta), koja 
spaja trapez i rudo kola. Njen prividni sjaj 
odgovara približno 3 m . U zviježđu Veliki 
Medvjed trapez se nalazi u tijelu »medvje- 
da«, a rudo je u repu. Sitnije zvjezdice 
čine glavu i udove medvjeda. 

Lik Malog Medvjeda odnosno njegov 
najsjajniji dio »Mbla Kola« vrlo je sličan 
Velikim Kolima. Tvore ga također sedam 
zvijezda, a u samom repu ili kraju ruda 


nalazi se zvijezda 2 ,л , Sjevernjača (Pola- 
ra). 

Ova dva zviježđa nikad ne zalaze na 
našoj zemljopisnoj širini tj. spadaju među 
sedam cirkumpolarnih zviježđa. Ona samo 
opisuju krug oko Sjevernjače. Moreplovci- 
ma je Mali Medvjed od davnina bio svo- 
jevrstan prirodan nebeski sat, čiju kazajjku 
čini pravac koji prolazi Sjevernjačom i Žvi- 
jezdom Q (beta) u četverokutu Malog 
Medvjeda.^ 

Kad smo već započeli sa cirkumpolar- 
nim zviježđima, zanimljivo je malo se za- 
držati i na trećem članu - na zviježđu 
Zmaja. Ovdje nije trebalo mnogo mašte 
da se vidi lik zmaja. Njegovu glavu čini 
nepravilni romb, a tijelo vijuga između Ma- 
log i Velikog Medvjeda. 

Žirafa također spada u cirkumpolarna. 
zviježđa. Potrebno je mnogo mašte da bi 
se »vidio« lik žirafe jer je to područje neba 
bez sjajnih zvijezda, pa su i glavne zvijez- 
de ovog zviježđa 4 i 5 m . Isto vrijedi i za 
zviježđe Risa. 

Za preostala dva cirkumpolarna zvijež- 
đa Cefej i Kasiopeju također je potrebno 
mnogo mašte da se »ugleda« lik etiopskog 
kralja na svom prijestolju i njegove kralji- 
ce. Osnovni lik Cefeja tvori nepravilni pe- 
terokut, gdje su tri vrha, d (alfa), 

P (beta) i у (gama) zvjezdice 3 m . 

Za razliku od dosta blijedog lika Cefeja, 
Kasiopeju tvore sjajnije zvijezde, od kojih 
su a (alfa), O (beta) i у (gama), 2 m , 
a a (beta) i r£(epsilon) su 3 i čine za- 
jedno karekteristični lik slova W ili okrenuti 
M. 

Položaji planeta 

MERKUR se dana 19. rujna (septembra) 
nalazi iza Sunca, a već 29. rujna, biti će 
u istočnoj elongaciji, tj. vidljiv na zapad- 

pun Mjesec 


(uštap) 


d h m 

rujan (septembar) 

6 11 59 

listopad (oktobar) 

5 20 35 

studeni (novembar) 

4 06 47 

prosinac (decembar) 

3 19 08 



nom nebu, kratko vrijeme nakon zalaska 
Sunca. Dana 20. studenog (novembra) naći 
će se između Sunca i Zemlje, tj. u donjoj 
konjunkciji. 

VENERA je dana 25. kolovoza (augusta) 
bila u gornjoj konjunkciji tj. »iza Sunca«. 
Tokom rujna je još uvijek prividno previše 
blizu Sunca da bi se mogla promatrati, a 
tokom listopada (oktobra), već će se moći 
promatrati na zapadnom nebu nakon zala- 
ska Sunca, kao zvijezda Večernjica. 

MARS se tokom rujna brzo kreće u zvi- 
ježđu Blizanaca i dana 15. rujna, prolazi 
prividno pored zvijezde Poluksa. Sredi- 
nom listopada izlazi oko ponoći i već ga 
vidimo u zviježđu Raka, a dana 17. stude- 
nog prolazi na približno tri prividna pro- 
mjera punog Mjeseca od zvijezde Regula 
u zviježđu Lava. 

DUPITER se do kraja godine vidi na ju- 
tarnjem nebu, u zviježđu Lava, prije izla- 
ska Sunca. U rujnu je još prividno previše 
blizu Sunca, a krajem mjeseca prolazi vrlo 
blizu Regula u Lavu. 

SATURN je dana 10. rujna u konjunkciji 
sa Suncem, pa nije vidljiv do listopada. 
Krajem tog mjeseca prelazr iz zviiežđa 
Lava u Djevicu. Dana 27, listopada Zemlja 
će se naći u ravnini Saturnova prstena, pa 
on neće biti vidljiv, što predstavlja rijedak 
fenomen, vidljiv svakih približno petnaes- 
tak godina. Da bi se vidio taj fenomen, tre- 
ba posjedovati dalekozor, promjera objek- 
tiva barem 5 cm i - rano ustati. 

URAN se nalazi u zviježđu Vage i u po- 
voljnom je položaju za promatranje sve 
do pred kraj listopada, kada ga se više ne 
može vidjeti, jer je dana 14. studenog iza 
Sunca. Lako ga nalazimo odmah nakon za- 
laska Sunca 27. listopada, kada Venera 
prolazi prividno na 0,2 stupnja od Urana, 
tj. na manje od pola prividnog promjera 
punog Mjeseca. 

€ 

poslj. ed. 
četvrt 

mlađ 

prva četvrt 

d h m 

d h m 

d h m 

12 07 15 

21 10 47 

29 05 20 

12 22 24 

21 03 23 

28 14 06 

11 17 24 

19 19 04 

26 22 09 

11 14 59 

19 09 23 

26 06 11 


DESEN počinje dana 23. rujna (septembra) u 16 sati i 16 minuta po srednjoevropskom 
vremenu. 

> 

Tatjana i Gustav Kren 
suradnici Zviezdarnice 











